Isu ahli Parlimen Sabah lompat parti: Yang Dipertua Dewan Rakyat terkhilaf, Bersatu rujuk ke mahkamah

KUALA LUMPUR: Presiden Bersatu, Tan Sri Muhyiddin Yassin yang mempertikaikan keputusan Yang Dipertua Dewan Rakyat, Datuk Johari Abdul untuk tidak mengosongkan empat kerusi Parlimen di Sabah yang dimenangi bekas ahli Bersatu atas tiket Gabungan Rakyat Sabah (GRS) pada Pilihan Raya Umum ke-15 (PRU15) November lepas, akan merujuk perkara itu ke mahkamah.

Beliau mendakwa keputusan oleh Yang Dipertua Dewan Rakyat itu dibuat berdasarkan tafsiran Fasal 10.2.3 Perlembagaan parti Bersatu, namun menurutnya, Johari bukan pihak yang mempunyai kuasa untuk mentafsir perlembagaan parti, justeru terkhilaf dalam membuat tafsiran serta keputusan.

Menurutnya dalam surat bertarikh 16 Januari lepas, Johari memberi alasan dengan mentafsir fasal itu, empat Ahli Parlimen berkenaan menjadi ahli langsung GRS pada 27 Oktober 2022, dan mendapati keahlian mereka dalam Bersatu gugur serta-merta pada waktu berkenaan, sebelum mereka bertanding dalam PRU15 pada 19 November 2022.

“Fasal 10.2.3 Perlembagaan Bersatu menyatakan seorang ahli gugur keahliannya secara serta-merta apabila menyertai mana-mana parti politik lain.

“Namun, fasal ini tidak terpakai kepada empat Ahli Parlimen berkenaan kerana mereka adalah ahli Bersatu dan parti ini adalah pengasas serta parti komponen GRS pada masa itu. Justeru, GRS tidak boleh ditafsirkan sebagai ‘parti politik lain’ mengikut semangat dan intipati Fasal itu,” katanya dalam kenyataan hari ini.

Selain itu, Muhyiddin berkata surat daripada Setiausaha Badan Pimpinan Bersatu Sabah bertarikh 3 November 2022 jelas menyenaraikan empat Ahli Parlimen berkenaan adalah calon GRS daripada Bersatu.

Beliau berkata, penyertaan empat Ahli Parlimen itu sebagai ahli langsung GRS tidak menjejaskan keahlian mereka dalam Bersatu ketika bertanding pada PRU15 lepas dan surat berkenaan telah diserahkan kepada Johari untuk membantu membuat keputusan.

“Jika pun terdapat perselisihan dalam mentafsir Fasal 10.2.3 Perlembagaan Bersatu, Fasal 27  memperuntukkan kuasa untuk memberikan tafsiran yang muktamad terletak pada Majlis Pimpinan Tertinggi (MPT) Bersatu.

“Maka dalam hal ini, hanya MPT Bersatu boleh menentukan sama ada empat Ahli Dewan Rakyat tersebut telah gugur keahlian mereka serta-merta apabila mereka menyertai GRS,” katanya yang juga Ahli Parlimen Pagoh.

Muhyiddin berkata, bekas Ketua Badan Pimpinan Bersatu Sabah, Datuk Seri Hajiji Noor hanya mengisytiharkan keluar parti pada 10 Disember dan tindakan menyeberang lantai (crossing the floor) empat Ahli Dewan Rakyat berkenaan juga berlaku pada 19 Dis.

Beliau berkata kedua-dua keputusan itu mengakibatkan keguguran keahlian mereka dalam Bersatu di bawah Perkara 10.2.2 dan 10.2.3 perlembagaan parti selepas PRU15.

“Adalah jelas Yang Dipertua Dewan Rakyat telah membuat tafsiran khilaf berkenaan Perkara 49A (3) Perlembagaan Persekutuan dan memandangkan kuasa mentafsirkan Perlembagaan Persekutuan dan undang-undang terletak pada mahkamah, maka Bersatu akan merujuk perkara itu ke mahkamah,” katanya. – BERNAMA


Mahkamah kekalkan hakim asal dengar kes madu Miera Liyana

KUALA LUMPUR: Mahkamah Rendah Syariah Wilayah Persekutuan hari ini mengekalkan hakim asal, Yusof Sulaiman bagi mendengar prosiding nusyuz madu kepada pelakon Miera Leyana Kasmi.

Hakim Mahkamah Rendah Syariah, Abdul Fattah Kamaruddin telah membenarkan permohonan Fatimawati Ismail iaitu peguam mewakili defendan, Adibah Abdul Mutalib.

Adibah adalah isteri pertama Ketua Pegawai Eksekutif SCIB (anak syarikat Serba Dinamik), Rosland Othman sebelum berpoligami dengan Miera Leyana.

Terdahulu, Abdul Fattah berpandangan beliau boleh meneruskan pendengaran namun perlu meneliti butiran kes terlebih dahulu.

“Jika saya perlu teliti butiran kes yang difailkan sudah setahun lalu maka akan ambil lebih masa, jadi elok ia didengar hakim asal,” katanya.

Fatimawati ketika diminta mengulas berkata, kebenaran mengekalkan hakim asal tidak menyalahi arahan amalan yang membenarkan pengekalan hakim lama di peringkat kes plaintif jika ada permohonan dari mana-mana pihak.

“Pihak kami bersyukur Hakim meraikan permohonan anak guam untuk mengekalkan hakim asal bagi prosiding nusyuz kerana hakim berkenaan kerana masih bertauliah kendalikan kes.

“Hakim asal dipindahkan ke Jabatan Kehakiman Syariah tetapi masih boleh dipanggil untuk pendengaran jika ada permintaan,” katanya kepada MEDIA VARIASI di pekarangan Dewan Bicara 6, Mahkamah Syariah Wilayah Persekutuan di sini.

Turut hadir, Adibah bersama anak sulungnya, Nur Izzah Rosland dan ahli keluarga yang lain.

Peguam yang mewakili Rosland, Datuk Amli Embong enggan memberi komen manakala Rosland bergegas meninggalkan dewan ketika media ingin menemu bual.

Aisah Abdullah, ibu Miera Leyana, Md Fadley Kasmi, abang Miera Leyana, dan dua orang adik Rosland, Kamarul dan Hafeez turut hadir menemani Rosland.

Saksi kes nusyuz iaitu ibu Miera Leyana turut enggan memberi komen media kerana dakwanya ada injuksi untuk tidak bercakap dengan media.

MEDIA VARIASI sebelum ini melaporkan Rosland menyekat talian dan tidak pulang ke rumah untuk bersama lima anak perempuannya hasil perkongsian hidup dengan Adibah.

Anaknya, Nur Izzah turut mempersoalkan bapanya mampu bercuti ke luar negara namun didakwa tidak membayar nafkah.

Author

Tun Puteh Wanti

View all posts

View all posts


Piala Dunia: Croatia tundukkan Brazil 4-2 menerusi sepakan penalti

ISTANBUL: Croatia menewaskan Brazil 4-2 menerusi sepakan penalti dan menempah tiket ke separuh akhir Piala Dunia 2022 pada Jumaat, lapor Agensi Anadolu.

Kedua-dua pasukan gagal memecah kebuntuan pada 45 minit pertama di Stadium Education City.

Pada minit ke-105, Brazil menjaringkan gol pembukaan apabila Neymar melakukan jaringan dari jarak dekat, dibantu oleh Lucas Paqueta.

Menerusi gol ini, Neymar menyamai rekod penyerang legenda Brazil Pele iaitu 77 gol.

Croatia menyamakan kedudukan dengan hantaran daripada Bruno Petkovic di tengah kotak penalti pada minit ke-117, dibantu Mislav Orsic.

Masa tambahan berakhir dengan keputusan seri 1-1.

Pada penentuan sepakan penalti, Nikola Vlasic, Lovro Majer, Luka Modric, dan Orsic berjaya menyudahkan jaringan menentang Brazil.

Sementara itu, Rodrigo dan Marquinhos terlepas peluang menjaringkan gol.

Casemiro dan Pedro berjaya menyempurnakan penalti untuk Brazil.

Dengan keputusan itu, Croatia akan menentang Argentina pada peringkat separuh akhir Piala Dunia. – BERNAMA


Amang seksual fizikal terhadap remaja lelaki: PU Azman didakwa lagi

SHAH ALAM: Selepas dituduh di tiga mahkamah berasingan di Seremban, Klang dan Ampang bagi 10 pertuduhan berkaitan jenayah seksual, pendakwah selebriti Azman Syah Alias hari ini didakwa lagi di Mahkamah Sesyen di sini atas dua pertuduhan melakukan amang seksual fizikal terhadap seorang remaja lelaki berusia 17 tahun.

Azman Syah, 41, atau lebih dikenali sebagai PU Azman mengaku tidak bersalah atas dua pertuduhan tersebut yang didakwa dilakukan di sebuah inap desa di Jalan Kebun, di sini pada September 2017.

Pertuduhan dibuat mengikut Seksyen 14(a) dan 14(d) Akta Kesalahan-kesalahan Seksual Terhadap Kanak-Kanak 2017 yang masing-masing memperuntukkan hukuman penjara maksimum 20 tahun dan sebatan, jika sabit kesalahan.

Timbalan Pendakwa Raya Nur Zatil Hidayah Ali memohon agar tertuduh dikenakan jaminan RM10,000 dengan seorang penjamin bagi setiap pertuduhan berserta syarat tambahan, tertuduh dilarang mendekati mangsa dan saksi pendakwaan.

Peguam Fahmi Adilah yang mewakili Azman Syah memohon jaminan rendah dengan alasan anak guamnya memberi kerjasama baik sepanjang siasatan kes berlangsung.

“Sebelum ini tertuduh adalah penceramah bebas dan selepas siasatan kes berjalan, anak guam saya tidak lagi dipanggil memberi ceramah yang menyebabkan pendapatannya terjejas.

“Anak guam saya juga telah dituduh di Mahkamah Seremban, Klang dan Ampang atas kes serupa, jaminan dikenakan RM40,000 (Seremban), RM24,000 (Klang) dan RM10,000 (Ampang). Dia terpaksa menggunakan wang simpanan dan meminjam daripada keluarga serta rakan-rakan bagi membayar jaminan tersebut,” kata peguam.

Hakim Rasyihah Ghazali kemudian membenarkan Azman Syah diikat jamin RM7,000 dengan seorang penjamin bagi setiap pertuduhan dan syarat tambahan tertuduh perlu melaporkan diri di balai polis berhampiran sebulan sekali serta tidak mendekati mangsa dan saksi pendakwaan sehingga kes selesai.

Mahkamah juga menetapkan sebutan kes dan serahan dokumen pada 30 Januari depan.

Ketika ditemui di luar mahkamah, Azman Syah turut mengucapkan terima kasih kepada pemberita yang setia menunggu prosiding kesnya.

“Assalamualaikum, terima kasih kerana menunggu dan doakan saya,” katanya. – BERNAMA


Rasa berlemak! Lelaki ini kongsi resipi Maggi Kari Soya, hidangan 5 bintang!

CYBERJAYA: Umum mengetahui bahawa nasi merupakan makanan ruji di Malaysia namun, ada satu lagi makanan yang boleh dikategorikan sebagai ‘ruji bulanan’ untuk rata-rata masyarakat di Malaysia iaitu mi segera.

Perihal ini kerana ketika diri dilanda krisis kewangan seperti kesempitan wang di tengah bulan, mi segera adalah antara pilihan utama buat seseorang itu meneruskan kelangsungan hidup.

Dari sisi lain, ciri mi segera yang mudah didapati, mudah dimasak serta dijual dengan harga berpatutan menjadikan makanan itu seolah-olah antara makanan asas yang wajib ada di ruangan dapur setiap rumah.

Meskipun mi segera dijual dengan pelbagai variasi perisa, masih ada sebilangan individu yang kreatif mencipta resipi baharu bagi memberi kelazatan yang berbeza daripada kebiasaannya.

Seperti yang dikongsi oleh seorang ‘Public Figure’ dikenali Kamarul Ariffin Nor Sadan iaitu resipi mi segera versi kari soya.

“Saya pernah pergi rumah kawan saya ni, dia kata dia tak ada apa nak jamu saya. Ada Maggi je katanya.

“Dia kata beri dia lima minit. Dia masak Maggi sekejap. Sekali bila dia hidang, terpesona saya dibuatnya,” tulisnya di Facebook baru-baru ini.

Dalam hantaran sama, Kamarul turut berkongsi resipi mi kari soya itu kepada umum.

Berikut merupakan senarai bahan yang digunakan (1 pax):

1 bungkus mi segera
1 kotak minuman soya (250ml)
1 butir telur
2 tangkai cendawan
1 batang daun bawang
1 sudu besar biji bijan
1 sudu teh minyak bijan
1 keping nori
1 sudu besar chili oil

Cara masakan:

Selamat mencuba!

Author

Diyana Rahip

View all posts

View all posts


PM makan ikan bakar di medan selera Cyberjaya

CYBERJAYA: Perdana Menteri, Datuk Seri Anwar Ibrahim menyantuni pengunjung di Foodcourt Sports Arena Cyber 6, di sini, hari ini.

Beliau yang tiba di medan selera itu sekitar jam 1 tengah hari tadi turut beramah mesra dengan para peniaga yang menjual hidangan masakan seperti nasi ayam kunyit, nasi campur ikan bakar, pecal lele dan sebagainya.

Pada masa sama, Anwar turut menikmati hidangan set nasi putih dan ikan bakar bagi menu makan tengahari sebelum menunaikan solat Jumaat di Masjid Raja Haji Fisabilillah Cyberjaya.

Turut hadir bersama, Timbalan Yang Dipertua dan Setiausaha Majlis Perbandaran Sepang Muhamad Shah Osmin.

Author

Diyana Rahip

View all posts

View all posts


Ismail Sabri kekal calon Perdana Menteri BN – Ahmad Zahid

BAGAN DATUK: Pengerusi Barisan Nasional (BN), Datuk Seri Dr Ahmad Zahid Hamidi mengulangi keputusan bahawa Datuk Seri Ismail Sabri Yaakob akan kekal sebagai Perdana Menteri sekiranya gabungan tersebut memenangi Pilihan Raya Umum ke-15 (PRU15).

Ahmad Zahid berkata, walaupun Ismail Sabri tidak memegang jawatan paling tinggi parti, itu bukan isu yang perlu diperbesarkan.

“Ini kerana proses memilih Perdana Menteri bukan hanya terletak kepada keputusan parti politik tetapi kita harus menghormati kuasa mutlak Yang di-Pertuan Agong yang boleh melantik mana-mana Ahli Dewan Rakyat yang pada hemat (Seri Paduka) baginda mempunyai sokongan majoriti di dewan tersebut,” kata presiden UMNO itu.

Penyandang kerusi Parlimen Bagan Datuk itu berkata demikian kepada media di kediamannya di Kampung Sungai Nipah Darat di sini hari ini.

Beliau diminta mengulas dakwaan bahawa satu undi kepada BN bersamaan satu undi untuk Ahmad Zahid menjadi Perdana Menteri dan isu itu dijadikan modal pembangkang semasa berkempen PRU15.

Ahmad Zahid berkata, pembangkang akan menggunakan apa sahaja isu yang boleh memberi kemenangan kepada mereka.

“Apa yang penting BN perlu melepasi jambatan sokongan daripada rakyat dan cukup jumlah kerusi (Parlimen) untuk BN membentuk kerajaan, itu kita berikan keutamaan,” katanya.

Ahmad Zahid sebelum ini dilaporkan berkata, Ismail Sabri kekal dinamakan sebagai ‘poster boy’ BN pada PRU15 dan calon Perdana Menteri, dengan pendirian gabungan berkenaan berhubung perkara itu tidak berubah sekiranya BN menang pilihan raya. – BERNAMA


Tujuh lelaki mengaku bersalah, kes terbalikkan kereta di JB

JOHOR BAHRU: Tujuh lelaki termasuk empat penghantar makanan p-hailing mengaku bersalah di Mahkamah Majistret di sini, hari ini atas tuduhan melakukan khianat dengan merosak dan menterbalikkan sebuah Perodua Myvi, Khamis lalu.

Tertuduh, Muhammad Adam Abd Rahim, 18; Mohamad Hairul Hasraf Seeni Abdul Cader, 22; Morrisson Malvin Anak Mada, 19; Shaikh Al Amin Idrus, 21; Nur Khairul Amal Abdul Harsir, 19; Daniel Haziq Syikhanna, 21; dan Romie Rahimi, 41; mengaku bersalah selepas pertuduhan dibacakan di hadapan Majistret, Hidayatul Syuhada Shamsudin, lapor BH Online hari ini.

Kesemua lelaki itu turut didakwa bersama-sama melakukan khianat dengan merosakkan semua cermin dan pintu kereta serta menterbalikkan sebuah Perodua Myvi berwarna biru milik Tan Jing Hui, 21.

Berdasarkan kertas pertuduhan, perbuatan itu dilakukan dengan cara menumbuk, menendang, menghentak menggunakan topi keledar, membaling batu dan menterbalikkan kereta berkenaan secara beramai-ramai sehingga menyebabkan kerugian hampir RM15,000.

Mereka didakwa melakukan perbuatan itu di persimpangan stesen minyak Petronas Kota Masai 2, Jalan Nenas, Taman Kota Masai, kira-kira 9.40 malam, Khamis lalu.

Susulan itu, kesemua tertuduh didakwa mengikut Seksyen 427 Kanun Keseksaan yang membawa hukuman penjara maksimum lima tahun atau denda atau kedua-duanya sekali, jika sabit kesalahan.

Timbalan Pendakwa Raya, Nur Aqiilah Ahmad Rofaie, memaklumkan mahkamah bahawa kesalahan di bawah seksyen itu tidak boleh dijamin, namun mencadangkan jumlah jaminan RM10,000 bagi setiap tertuduh, sekiranya mahkamah ingin menggunakan budi bicara membenarkan jaminan.

Semua tertuduh yang tidak diwakili peguam itu memohon supaya jumlah jaminan dicadangkan pendakwaan itu dikurangkan dengan alasan masing-masing hanya berpendapatan antara RM1,200 hingga RM1,500 sebulan.

Mahkamah kemudian membenarkan setiap tertuduh diikat jamin RM7,000 dengan seorang penjamin serta syarat tambahan, tidak boleh mengganggu saksi dan mangsa selain perlu melapor diri sebulan sekali di balai polis berhampiran sehingga kes selesai.

Kes ditetapkan untuk sebutan semula bagi fakta dan hukuman pada 18 Disember depan.

Author

Diyana Rahip

View all posts

View all posts


RM20 juta untuk pendigitalan usahawan luar bandar

KOTA KINABALU: Kementerian Pembangunan Luar Bandar (KPLB) memperuntukkan sebanyak RM20 juta dalam Rancangan Malaysia ke-12 (RMK12) bagi mempergiatkan program e-dagang dan pendigitalan kepada usahawan luar bandar di bawah bimbingannya.

Ketua Setiausaha KPLB, Datuk Ramlan Harun berkata, menerusi peruntukan tersebut, KPLB akan memastikan sasaran RMK12 yang ditetapkan sebelum ini mampu dicapai menerusi usaha berterusan dan secara kolektif melibatkan agensi-agensi KPLB.

”KPLB menerusi inisiatif yang telah diperkenalkan iaitu Desamall@KPLB diyakini mampu untuk membantu usahawan luar bandar memasarkan produk mereka secara dalam talian melalui platform e-Dagang dan aplikasi digital.

Ramlan berkata demikian pada Majlis Perasmian Program Pendigitalan Usahawan (PPU) Siri 3 Tahun 2022 Pusat Konvensyen Antarabangsa Sabah, Kota Kinabalu.

Turut hadir, Pengarah KPLB Sabah, Johar Julasbi dan Ketua Pegawai Eksekutif Syarikat E-Lokal Sdn. Bhd, Ahmad Shah Wahid.

Beliau menambah pelbagai usaha telah digerakkan dengan kolaborasi agensi di bawah KPLB bagi melatih dan membangunkan persekitaran keusahawanan luar bandar yang sebelum ini bergantung secara konvensional kepada platform digital bagi meningkatkan akses pasaran.

”Kita tahu terdapat cabaran dan halangan bagi produk luar bandar menembusi pasaran secara dalam talian, bagaimanapun menerusi platform Desamall@KPLB, kita bantu luaskan pasaran produk serta perkhidmatan ke pelbagai platform e-dagang selain menambah baik mutu dan kualiti produk dari segi pembungkusan, maklumat produk, foto serta video pendek yang berkualiti dan menarik untuk kesediaan usahawan berniaga dalam talian.

“KPLB juga menyasarkan sebanyak 5,000 produk dipasarkan di platform e-dagang melibatkan 5,000 usahawan luar bandar di seluruh negara,” ujar beliau.

Beliau menambah, sejak Desamall@KPLB diperkenalkan pada 2017, jualan terkumpul adalah sebanyak RM4.49 juta dengan jumlah produk terkini sebanyak 3,886 unit manakala bilangan usahawan melebihi 3,000 orang.

”Berdasarkan perancangan untuk usahawan luar bandar, KPLB optimis kita mampu mencapai sasaran yang ditetapkan menjelang penghujung RMK12,” katanya.

Mengenai Program Pendigitalan Usahawan (PPU) pula, jelas Ramlan program ini dirangka khusus untuk mempersiapkan usahawan beralih kepada pendigitalan selaras dengan Revolusi Industri 4.0.

Beliau menjelaskan, rakan-rakan strategik yang terdiri daripada pihak bank, penyedia perkhidmatan pembayaran dalam talian serta aplikasi pemasaran dalam talian turut menawarkan khidmat bagi memudahcara proses peralihan perniagaan secara dalam talian.

”PPU Siri 3 ini adalah siri terakhir pada tahun 2022. Pada tahun hadapan, kita akan merancang lebih banyak siri PPU di seluruh negara bergantung kepada kelulusan peruntukan yang akan diputuskan oleh EPU menerusi Rolling Plan (RP) 3 Tahun 2023,” katanya.

Setakat ini, seramai 700 usahawan luar bandar telah mengikuti PPU yang dianjurkan pada tahun ini.

Author

Tun Puteh Wanti

View all posts

View all posts


Suspek maut ditembak curi lembu, larikan MPV dan serang anggota polis

MACHANG: Seorang lelaki yang terlibat dalam kegiatan mencuri lembu maut ditembak selepas cuba menyerang anggota polis dengan menggunakan senjata tajam di Tok Bok, di sini awal pagi tadi.

Dalam kejadian pada pukul 4.30 pagi itu, suspek yang juga pemandu kereta telah bertindak keluar daripada kenderaannya dan menyerang anggota polis sebelum melarikan kenderaan unit peronda (MPV).

Timbalan Ketua Polis negeri, Deputi Komisioner Mohd. Ali Tamby berkata, sebelum itu anggota bertugas telah memberikan amaran kepada lelaki berkenaan dan kemudiannya terpaksa bertindak melepaskan beberapa das tembakan ke arah kaki suspek bagi mempertahankan diri daripada diserang.

Menurutnya, suspek kemudian telah bertindak meluru masuk ke bahagian tempat duduk MPV dan melarikan kenderaan tersebut ke arah Kota Bharu.

“Bagaimanapun, kita berjaya menahan rakan suspek yang berusia 43 tahun dan berasal dari Kubang Kerian untuk membantu siasatan.

“Manakala kenderaan peronda polis yang dilarikan telah dijumpai berhenti di tepi jalan kira-kira empat kilometer (km) dari lokasi kejadian dan pemeriksaan mendapati suspek telah meninggal dunia di bahagian kerusi pemandu,” katanya kepada pemberita di sini hari ini.

Mohd. Ali memberitahu, sebelum kejadian anggota MPV dari Ibu Pejabat Polis Daerah Machang telah melaksanakan rondaan di kawasan Kampung Joh, Labok, dekat sini setelah menerima aduan serta maklumat awam berkaitan sebuah kereta yang berada dalam keadaan mencurigakan.

Katanya, setelah menyedari kehadiran pihak polis, kereta yang dinaiki dua orang suspek itu bertindak memecut melarikan diri sebelum dikejar melalui jalan Machang ke arah Kota Bharu.

“Ketika itu, pihak polis telah memberikan arahan dengan pembesar suara supaya suspek memberhentikan kenderaan.

“Pada masa sama, berlaku beberapa kali pelanggaran antara kereta suspek dengan kenderaan peronda polis hingga kereta suspek terbabas ke kanan jalan di kawasan Kampung Labok,” ujarnya.

Mohd. Ali berkata, siasatan mendapati suspek yang berusia 33 tahun itu berasal dari Pengkalan Chepa dan mempunyai beberapa rekod jenayah.

Katanya, siasatan lanjut mendapati sebelum kejadian suspek telah terlibat dalam kegiatan mencuri lembu di Kawasan Kampong Joh, Labok, dekat sini ekoran terdapat seekor lembu yang baru disembelih di lokasi tersebut.

“Pemeriksaan ke atas kenderaan suspek telah menjumpai peralatan mencuri lembu seperti beberapa utas tali, picagari yang mengandungi cecair dipercayai ubat pelali, sebilah parang, pisau, pengasah dan dokumen pengenalan diri milik seorang lelaki Cina yang beralamat di Sungai Besar, Selangor.

“Mayat suspek dihantar ke Hospital Machang untuk bedah siasat dan kes disiasat di bawah Seksyen 307 Kanun Keseksaan, Seksyen 379 Kanun Keseksaan, Seksyen 379A Kanun Keseksaan dan Seksyen 186 Kanun Keseksaan serta Seksyen 42(1) Akta Pengangkutan Jalan (APJ),” katanya.- Utusan

Author

Media Variasi

View all posts

View all posts


Anak muda segera bangkit!

Isu tidak menyambung pelajaran, tidak berminat dengan pekerjaan formal, terlalu memilih pekerjaan dan peningkatan pengangguran adalah contoh bahawa ramai orang dewasa atau yang mempunyai banyak pengalaman masih memegang stereotaip negatif tentang persepsi dan keupayaan belia.

Kita mengakui bahawa penonjolan bakat dan potensi golongan belia mempunyai keupayaan yang besar dan mampu menguntungkan banyak pihak. Namun, kita kurang memahami 3 teras dalam menyantuni belia iaitu mendengar suara mereka, mengiktiraf peranan mereka dan segera menyelesaikan masalah yang mereka hadapi.

Dalam konteks ini, seruan yang berterusan kepada semua agensi kerajaan yang berurusan dengan golongan belia untuk mengkaji semula pendekatan mereka. Janganlah bersifat menghakim dan menghukum. Kerajaan sewajarnya perlu cuba memahami apakah cita rasa golongan muda.

Ianya hendaklah lebih akomodatif dan prihatin kepada citra anak muda.
Turunlah padang dan dengarlah suara-suara belia akar umbi dan tidak sekadar menunggu mereka untuk datang berjumpa dengan agensi terlibat.

Dalam melaksanakan sebarang program pula, berundinglah dengan kumpulan sasar iaitu golongan belia agar aktiviti-aktiviti yang dijalankan nanti lebih menepati warna dan sentuhan jiwa golongan muda.

Dewasa ini pula, Malaysia berhadapan dengan cabaran besar selepas era Pandemik Covid-19. Ada satu persoalan besar yang harus difikirkan oleh generasi muda hari ini iaitu adakah mereka sudah bersedia kembali bangkit untuk kesejahteraan sosial dan ekonomi bersama?

Inilah persoalan yang harus difikirkan oleh generasi muda hari ini jika mahu melihat kejayaan Malaysia lebih cemerlang lagi.

Di bawah kepimpinan Perdana Menteri, Datuk Seri Anwar Ibrahim merupakan tempoh waktu yang lebih mencabar dan berdaya saing.

Bagi menghadapi keadaan ini, kita dapat melihat kerajaan akan terus membina satu strategi gerakan yang lebih mantap, kemaskini dan berfikiran futuristik iaitu melihat cabaran dan kedudukan masa depan negara dengan lebih jauh lagi iaitu untuk mengembalikan Malaysia sebagai negara di segani sesegera yang boleh.

Golongan belia perlu faham yang di maksudkan dengan maju itu bukanlah semata-mata maju dalam bidang ekonomi tetapi merangkumi bidang politik, sosial, Pendidikan, latihan dan kebudayaan.

Anak muda perlu berani menukar falsafah perjuangan dengan meletakkan pemikiran yang positif dan mewujudkan identiti bangsa Malaysia yang lebih dinamik dan progresif.

Untuk mencapai cita-cita ini, ia memerlukan golongan belia yang bersatu padu, saling faham memahami di antara satu dengan yang lain, komited dan berjiwa patriotik serta sanggup berkorban untuk kemajuan negara.

Jika kita ingin melihat negara kita maju, golongan belia di Malaysia mesti berani dan mempunyai daya kesungguhan untuk membuat perubahan daripada segi sikap, cara hidup dan cara berfikir.

Sistem kepercayaan yang menjadi khayalan dan berunsur negatif perlu dikikis tetapi nilai-nilai yang positif yang telah diamalkan oleh golongan belia, perlu diperkukuhkan seperti kesukarelaan, gotong royong dan bermuafakat.

Oleh itu, kerajaan perlulah memberi penumpuan dalam melaksanakan program-program untuk membina masyarakat belia ke arah sikap yang positif dan seterusnya melahirkan anak muda yang mempunyai nilai-nilai keperibadian yang mulia dan berhemah tinggi yang akan melambangkan budaya dan identiti bangsa Malaysia yang bermaruah.

Kita perlu bersetuju secara total bahawa maju jayanya generasi muda itu bergantung besar kepada sistem nilai yang diamalkan.

Kalau sistem nilai itu baik, maka berjayalah anak muda itu, sebaliknya kalau sistem nilai itu tidak sesuai, maka anak muda itu tidak akan berjaya walaupun mereka itu pandai atau kuat.

Dalam menghadapi dunia yang penuh mencabar ini, sudah sampailah masanya generasi muda hari ini perlu kurangkan berfalsafah atau berteori semata-mata, tetapi haruslah mengambil sikap yang lebih matang dan “action-oriented” supaya tindak tanduk itu selari dengan kehendak pembangunan negara.

Dengan berfikiran secara begini, akan lahirlah satu generasi yang kreatif dan berani membuat perubahan dan pembaharuan demi kepentingan bangsa dan negara.

Bagi menjadikan Malaysia sebagai sebuah negara yang maju dalam bidang perindustrian khususnya, kerajaan perlu segera menggerakkan perancangan yang teratur dalam menyediakan sumber manusia yang dinamik, mahir dan komited. Model ekonomi yang berasaskan kreativiti dan inovasi telah lama di wujudkan kerajaan.

Maka, golongan belia di tuntut agar pantas merebut peluang dalam Pendidikan dan bidang latihan yang bertahap tinggi sejajar dengan perkembangan teknologi moden.

Bagi memastikan kejayaan, warga belia perlu mendakap konsep pembelajaran sepanjang hayat (PSH) dan bersedia untuk “upskilling, reskilling dan cross-skilling” ilmu pengetahuan serta kemahiran secara berterusan.

Di pihak kerajaan hendaklah konsisten dan tidak akan berdikit dalam iltizam mempersiap-siagakan warga belia dengan peluang-peluang untuk menggarap ilmu dan kemahiran dengan secukupnya agar mereka “not only survive but thrive in this new economy”.

Dalam konteks membangunkan belia, kerajaan tidak harus meminimumkan dan melupakan peranan pemegang taruh yang juga rakan kongsi kerajaan iaitu Majlis Belia Malaysia (MBM) dan pertubuhan- pertubuhan yang ada di negara ini, yang memainkan peranan penting dalam menarik lebih ramai belia berpartisipasi dalam membangunkan negara.

Kerajaan perlu ada keyakinan melalui aktiviti pertubuhan belia, ia akan lebih terkawal di samping dapat mewujudkan semangat integrasi di kalangan mereka. Melalui pertubuhan belia juga akan mudah untuk merencana dan melaksanakan program-program yang berfaedah.

Bagaimanapun, meletakkan tanggungjawab membangunkan belia di bahu Kementerian Belia dan Sukan (KBS) bukan satu pemahaman yang betul. Ini kerana pembangunan belia itu merentasi kementerian, jabatan dan agensi serta swasta.

Jika pendekatan merentas pelbagai platform ini di realisasikan dengan konsisten, kita akan berasa bangga terhadap kesan yang boleh dihasilkan oleh pertubuhan-pertubuhan belia di mana telah dapat membantu melahirkan pemimpin-pemimpin yang berpotensi yang akan mengambil alih teraju pucuk pimpinan negara di masa-masa akan datang.

Justeru, pemimpin-pemimpin muda haruslah mempertingkatkan ilmu pengetahuan, pengalaman dan berfikiran matang.

Di samping itu peringatan dan bimbingan kepada pemimpin-pemimpin belia hendaklah secara berterusan supaya peka terhadap perkembangan dunia hari ini, kerana kita tidak mahu pertubuhan-pertubuhan belia dijadikan alat untuk kepentingan pihak-pihak tertentu yang boleh mengancam keselamatan dan kesejahteraan negara.

Ini penting agar pemimpin belia kita faham bahawa seorang belia itu bertindak demi kebenaran dan keadilan!

*Tulisan ini adalah pendapat peribadi penulis dan tidak mencerminkan pendirian MEDIA VARIASI

Author

Media Variasi

View all posts

View all posts


Ibarat durian runtuh! Pemancing cari udang dapat pari gergasi 10kg

TEMERLOH: Rezeki seorang pemancing apabila kailnya dimakan ikan pari bersaiz besar seberat 10.8 kilogram di Sungai Pahang.

Muhamad Kuhari Ahmad, 51, merupakan seorang pemancing yang kerap turun ke sungai tersebut bagi memburu ‘jenggo’ atau udang galah bersaiz besar namun, rezekinya kali ini dilihat lebih lumayan.

Menurut, Muhamad Kuhari, dia hanya menggunakan ‘set pancing udang’ berserta kekili berharga RM50 selain joran berharga RM30 sahaja.

Katanya, dia yang memancing seorang diri dengan menyewa kemudahan Salleh Rakit Temerloh di Kampung Pangsenam juga terpaksa mengambil masa kira-kira sejam setengah untuk ‘menewaskan’ ikan pari berkenaan.

“Saya berasa terkejut apabila joran ditarik begitu kuat dan saya berhati-hati takut terlepas kerana hanya menggunakan tali perambut halus dan mata kail udang.

“Saya hanya mengikut tarikan itu sehingga membawa ke tebing sungai. Sebaik ternampak kelibat pari, saya terus terjun ke sungai dan memukul ikan dengan pendayung sebelum membawanya naik ke atas bot,” katanya seperti dilapor Kosmo.

Author

Diyana Rahip

View all posts

View all posts


Pengeluaran KWSP secara bulanan boleh dilaksanakan – Anwar

CYBERJAYA: Kerajaan tidak menghalang usaha Kumpulan Wang Simpanan Pekerja (KWSP) untuk melaksanakan pengeluaran secara berkala atau bulanan bagi pencarum yang mencecah usia persaraan 55 tahun sebagai mandatori.

Sokongan itu disuarakan sendiri Perdana Menteri, Datuk Seri Anwar Ibrahim selepas hadir merasmikan International Social Wellbeing Conference (ISWC) di sebuah hotel di Kuala Lumpur, hari ini.

Menurut Anwar, cadangan perlaksanaan pengeluaran tersebut kini diperingkat akhir dan ia bergantung kepada keupayaan KWSP selepas ini.

“Itu (cadangan pengeluaran) masih diperingkat akhir dan saya tidak keberatan dan bergantung kepada keupayaan KWSP.

“Namun seperti yang dikatakan Ketua Pegawai Eksekutif KWSP (Datuk Seri Amir Hamzah Azizan) terdapat beberapa kekangan terutamanya ada kalangan pencarum yang mempunyai simpanan yang kecil,” katanya seperti dilapor Kosmo.

Sebelum ini, Ketua Pegawai Eksekutif KWSP, Datuk Seri Amir Hamzah Azizan berkata, pihaknya sedia mempertimbangkan cadangan pengeluaran secara berkala atau bulanan bagi pencarum yang mencecah usia persaraan 55 tahun sebagai mandatori untuk ahli baharu.

Menurut beliau, ketika ini, pengeluaran secara berkala atau bulanan itu dilakukan secara sukarela dan ia dilihat mampu memberikan peluang kepada ahlinya menguruskan wang persaraan dengan lebih baik.

Jelasnya, pengeluaran berkala atau secara bulanan itu juga memberi peluang kepada ahlinya terus menikmati dividen tahunan dengan baki simpanan yang ada.

Terdahulu, pada majlis tersebut Anwar turut melancarkan versi baharu Aplikasi i-Akaun KWSP, yang menggabungkan ciri-ciri inovatif dan interaktif untuk meningkatkan pengalaman pengguna.

Platform yang dinaik taraf ini menyediakan pelbagai fungsi bagi ahli melaksanakan transaksi berkaitan KWSP, termasuk kalkulator simpanan persaraan baharu bagi membantu ahli menilai kecukupan simpanan KWSP apabila bersara kelak.

Authors

Media Variasi

View all posts

Diyana Rahip

View all posts

View all posts

View all posts


Legasi nombor keramat Liverpool diteruskan Szoboszlai

JUARA enam kali Liga Juara-juara Eropah (UCL), Liverpool menandatangani seorang lagi pemain tengah baharu, Dominik Szoboszlai dari RB Leipzig.

Menerusi hantaran rasmi Liverpool FC, kapten Hungary itu akan menggunakan nombor lapan untuk meneruskan legasi yang ditinggalkan oleh bekas ketua pasukan Liverpool, Steven Gerrard.

Suits you, Dominik 👌

— Liverpool FC (@LFC) July 2, 2023

Sebelum ini, seorang lagi bekas pemain dari RB Leipzig, Naby Keita pernah menyarung jersi nombor 8 bermula musim 2018 hingga 2023.

Kehadiran Szoboszlai dalam kelab itu menjadikan dia pemain kedua dari RB Leipzig yang akan menggunakan nombor keramat berkenaan.

Lapor Sukanz, pemain tengah berusia 23 tahun ini telah membuktikan kebolehannya bersama RB Leipzig apabila dia telah berjaya menjaringkan 20 gol serta mencatatkan 22 bantuan gol selepas membuat 91 penampilan bersama kelab tersebut. Selain itu, Szoboszlai juga berjaya membantu bekas pasukannya menjuarai DFB Pokal bagi dua musim berturut-turut pada 2021-22 dan 2022-23.

Rata-rata peminat Liverpool meletakkan harapan tinggi bagi sesiapa sahaja yang menggunakan jersi nombor lapan kerana nombor ini menjadi sangat ikonik buat legenda The Reds, iaitu Steven Gerrard ketika di pentas akhir UCL di Istanbul 2005 apabila beliau berjaya menjaringkan gol pertamanya memakai jersi bernombor lapan dan menghadiahkan gelaran juara kepada The Reds.

Author

Muhammad Nor Fadzly Mahat

View all posts

View all posts


Zii Jia sasar ranking nombor 2 dunia menjelang akhir tahun

KUALA LUMPUR: Pemain perseorangan profesional negara, Lee Zii Jia menetapkan sasaran untuk mengatasi juara dunia dua kali Kento Momota dari Jepun dengan menduduki tempat kedua ranking dunia Persekutuan Badminton Dunia (BWF) menjelang akhir tahun ini.

Justeru, juara All England 2021 itu berjanji untuk mengumpul sebanyak mungkin mata daripada baki kejohanan tahun ini dalam usaha untuk naik dua anak tangga daripada ranking keempat dunia sekarang.

“Menyasarkan ranking nombor dua menjelang akhir tahun ini,” katanya kepada pemberita selepas sesi latihan di sini hari ini.

Zii Jia bakal bersaing dalam tiga kejohanan di Eropah berturut-turut bermula daripada Terbuka Denmark dan Terbuka Perancis bulan depan, diikuti Terbuka Hylo di Jerman, pada November.

Penyandang juara Asia itu berkata beliau kini sedang berusaha untuk meningkatkan prestasinya dan berharap dapat mengembalikan keyakinannya dalam ketiga-tiga perlawanan Eropah itu berikutan persembahan hambarnya di Kejohanan Dunia dan Terbuka Jepun baru-baru ini.

“Saya berazam untuk mengejar mata saya daripada jelajah Eropah ini. Saya telah belajar daripada kesilapan saya dan akan mengembalikan prestasi terbaik saya untuk kejohanan seterusnya,” katanya.

Bulan lepas, Zii Jia tersingkir daripada pusingan ketiga Kejohanan Dunia selepas tumpas kepada pemain China, Zhao Jun Peng, 19-21, 21-11, 19-21 sebelum pemain Malaysia itu mengalami satu lagi kekecewaan apabila tewas kepada Kidambi Srikanth dari India, 20-22, 21-23 pada pusingan pembukaan Terbuka Jepun. – BERNAMA


Hantuk kepala ke kening isteri, suami dijel tiga bulan

Majistret Wong Chai Sia menjatuhkan hukuman itu terhadap Mohd Faizal Maula Azanan, 33, selepas dia mengaku bersalah menyebabkan kecederaan ke atas isterinya, Noriza Mohd Nordin, 35, yang juga pembantu pegawai perubatan, dengan menghantukkan kepalanya di kening kanan (mangsa).

Perbuatan itu dilakukan di sebuah unit Pangsapuri Sri Tioman 2 di Jalan Pertahanan, Setapak, pada jam 4 pagi, Sabtu lalu.

Pertuduhan mengikut Seksyen 323 Kanun Keseksaan yang membawa hukuman penjara maksimum setahun atau denda RM2,000 atau kedua-duanya dan dibaca bersama Seksyen 326A kanun sama yang membawa hukuman maksimum dua kali ganda bagi sabitan di bawah Seksyen 323.

Mahkamah memerintahkan tertuduh menjalani hukuman itu bermula dari tarikh tangkap pada 13 Mei lalu.

Timbalan Pendakwa Raya, B. Sareeka, memohon hukuman penjara setimpal dengan mengambil kira kecederaan dihadapi mangsa sehingga perlu menerima tujuh jahitan.

Mohd Faizal, yang tidak diwakili peguam, memohon hukuman berbentuk denda dikenakan terhadapnya dengan alasan dia telah menyesal dengan perbuatannya.

“Saya minta maaf kerana telah mencederakan isteri saya. Saya menyesal dengan perbuatan saya dan mohon hukuman denda kerana saya mempunyai anak selain ingin memperbaiki kehidupan saya,” katanya. – BERNAMA


Brazil umum tiga hari berkabung susulan kematian Pele

BUENOS AIRES (Argentina): Brazil mengisytiharkan tempoh berkabung tiga hari berikutan kematian legenda bola sepak Brazil, Pele pada Khamis.

“Tempoh berkabung itu bermula dari tarikh penerbitan Dekri ini sebagai tanda kesedihan atas kematian Edson Arantes do Nascimento, Pele, bekas pemain bola sepak,” lapor Anadolu Agensi memetik dekri yang ditandatangani Presiden Jair Bolsonaro.

Bolsonaro menerusi ciapan di Twitter berkata, Pele membawa nama Brazil di persada dunia menerusi bola sepak dan mengubah sukan itu menjadi kesenian dan kegembiraan.

Penghormatan terakhir untuk Pele akan berlangsung pada Isnin sehingga 10 pagi Selasa, menurut portal berita Brazil G1.

Orang ramai dibenarkan untuk melakukan penghormatan terakhir dalam tempoh itu.

Ikon bola sepak itu akan dikebumikan pada 3 Januari di Memorial Necropole Ecumenica.

Pencapaian “Raja Bola Sepak” belum dapat ditandingi kerana Pele adalah satu-satunya pemain bola sepak yang menjulang Piala Dunia sebanyak tiga kali pada 1958, 1962 dan 1970. – BERNAMA


BN lebih digeruni sebagai pembangkang

NAMPAK gayanya rakyat perlu biasakan diri melihat orang politik menyelesaikan dahulu isu mereka.

Terlajak kata badan binasa, sepanjang tempoh kempen bukan main lagi Perikatan Nasional (PN), PAS, Pakatan Harapan (PH) mengata Barisan Nasional (BN) parti ‘korup’, selepas Pilihan Raya Umum ke-15 (PRU15) kata-kata itu cuba dipadamkan demi pembentukan kerajaan campuran.

Memetik kata Naib Ketua Pemuda UMNO, Shahril Sufian Hamdan menerusi hantaran Facebooknya, benar, tiada satu pakatan yang menang jelas 112. Tapi yang jelas, BN kalah.

“Sukar untuk merasionalkan kepada rakyat bagaimana satu parti yang kalah boleh ada dalam kerajaan sedangkan parti atau parti-parti yang dapat 70 atau 80 kerusi jadi pembangkang.

“Lain ceritanya kalau kita ada pakatan pra pilihanraya. Tapi tidak. Tiada ‘moral standing’ untuk kita terbabit dalam kerajaan.

“Kali ini, tiada pandemik atau perpecahan dalaman pihak yang menang pilihan raya yang menuntut kita menjadi ‘penyelemat’ apa-apa keadaan. Tiada hujah atau justifikasi ala Mac 2020.

“Menjadi sebahagian dari apa-apa kerajaan akan menjadi ‘bahan’ untuk lima tahun yang tak mungkin dapat kita tangkis.

“Ia akan membawa kepada asbab dan motivasi untuk memastikan BN dibenam lebih dalam pada PRU16.

“Pandangan saya, BN wajar duduk di blok pembangkang,” katanya.

Tambahnya, jika kemaslahatan lebih besar menuntut BN membantu mencukupkan angka 112 agar seorang Perdana Menteri dilantik secara sah mengikut Perlembagaan, maka ia mesti jelas bahawa.

“Kita pembangkang bukan Kerajaan. Kita ‘bantu’ hanya secara ‘teknikal’ supaya lantikan PM oleh Seri Paduka Baginda Yang di-Pertuan Agong dapat dilaksanakan.

“Kita hanya bantu meluluskan ‘money bills’ terutamanya Belanjawan dengan syarat yang munasabah seperti pandangan kita diambil kira.

“Supaya kerajaan tidak ada risiko runtuh setiap tahun. Tapi kita bebas mengkritik dan main peranan sebagai pembangkang.

“Kalau atas apa-apa sebab kita tidak setuju dengan Belanjawan, boleh sahaja berkecuali, dan Belanjawan tetap lulus tanpa sokongan aktif BN.

“RUU lain, parti dan Ahli Parlimennya bebas menyokong atau membangkang mengikut kesesuaian dan keputusan parti. Kekalahan kerajaan meluluskan sesuatu RUU selain Belanjawan tidak semestinya meruntuhkan kerajaan. Perkara ini sudah lazim berlaku dalam sistem demokrasi lain,” katanya.

Menurutnya lagi, BN harus fokus kepada agenda pembaharuannya, muhasabahnya, agar dapat bangkit dari kekalahan gergasi ini.

“Bukan terganggu dengan menjadi sebahagian dari kerajaan dan kemudian perlu menjustifikasi pembabitan kita selama lima tahun.

“Kita ‘berperang’ dengan PH dan PN bukan dua minggu. Tapi lama dan serius. Sebelum PRU15 pun sudah tidak stabil dengan situasi dalaman kerajaan campuran.

“Maka untuk sekarang terus bersama dengan mana-mana pihak amat janggal. Mungkin untuk mereka kurang janggal kerana kalau kita terbabit, mereka akan jadi peneraju dan kita sekadar pelengkap.

“Tapi kita buat cara kita. Kita kena ada ‘kelas’. Kita kalah, mereka menang. Kita beri tumpuan kepada pembinaan semula parti ini,” katanya.

Shahril sebelum ini melepaskan jawatan Ketua Penerangan UMNO yang turut disandangnya selepas tewas dengan majoriti tipis 890 undi di tangan bekas Ketua Menteri Melaka, Adly Zahari dalam perebutan kerusi Parlimen Alor Gajah.

Dalam masa sama, Shahril turut menyatakan sokongan terhadap kenyataan dibuat Menteri Besar Johor, Datuk Onn Hafiz Ghazi yang menuntut Presiden UMNO, Datuk Seri Dr. Ahmad Zahid Hamidi berundur berikutan kekalahan teruk Barisan Nasional (BN) dalam PRU15.

Author

Tun Puteh Wanti

View all posts

View all posts


Pengemis warga Rohingya berlakon lumpuh raih simpati orang ramai

BANGI: Pengemis warga Rohingya dipercayai didalangi sindiket berlakon lumpuh dan kurang upaya ketika menghampiri orang ramai.

Lelaki warga asing berusia 35 tahun itu dilihat keluar dari sebuah kereta, memakai alat penyokong badan, bertongkat dan boleh berdiri tegak.

Sebaik tiba di sebuah kedai, dia terus membongkokkan diri dan meminta sedikit wang kononnya untuk sara perubatan dirinya yang dan keluarga.

“Saya dulu bekerja sebagai kontraktor, sekarang tak bekerja sebab jatuh bangunan dua tahun lalu.

“Saya anak empat orang, sekolah pun mahal (duit belanja),” dakwanya.

Kejadian itu berlaku di sekitar Bangi, pada Rabu lalu.

Bagaimanapun gerak-gerinya disedari wartawan MEDIA VARIASI.

MEDIA VARIASI dalam siri pertama Bongkar sebelum ini melaporkan, penulis didatangi sindiket pengemis diwakili dua wanita mengaku warga Myanmar menjual buku yang dibekalkan bosnya ketika sedang makan di sebuah restoran di Bangi.

Berada di restoran sama hampir dua jam bermula jam 3 petang itu, datang pula wanita warga emas dari Thailand ketika menjual keropok yang digorengnya sendiri kepada pelanggan di kedai sama.

Wanita terbabit juga bagaimanapun mendedahkan terdapat sindiket pengemis membabitkan warga asing dipercayai diuruskan oleh warga Bangladesh.

Bagaimanapun ‘mengganggu’ orang ramai yang sedang menghadap rezeki masing-masing dilihat tidak sopan dan tidak beradab.

Kehadiran sindiket pengemis ketika orang ramai sedang menghadap rezeki masing-masing dilihat sebagai satu gangguan awam yang menimbulkan ketidakselesaan suasana.

Ada yang datang membawa tisu, buku, pen, jam tangan, minyak wangi, makanan ringan, ada yang kurang upaya (OKU) seperti buta ditemani ‘jurupandu’, ada yang tidak membawa apa-apa kecuali sekeping nota mendakwa dirinya OKU dan memohon bantuan.

Author

Tun Puteh Wanti

View all posts

View all posts


Terminal feri ro-ro Labuan kembali sesak sempena Aidiladha

LABUAN: Terminal feri ro-ro Labuan akan kembali sibuk menjelang sambutan Hari Raya Aidiladha pada Ahad (10 Julai).

Dijangka ribuan rakyat Sabah akan kembali ke kampung halaman mereka untuk meraikan Aidiladha bersama keluarga (menggunakan kenderaan sendiri) bermula 7 Julai.

Syarikat pengurusan tiket untuk empat feri berkata tiket (bagi kenderaan) dari Labuan ke Menumbok bermula 7 hingga 9 Julai telah habis dijual sejak bulan lepas.

Pengurus Labuan Point Enterprise Sdn Bhd Robert Ling Song Shieng, syarikat pengurusan tiket feri bagi Kimanis 1, Purajaya 1 dan Goodwill Star mengesahkan tiket ke Menumbok telah habis dijual sejak awal Jun.

“Kami telah menjangkakan jumlah penumpang yang tinggi kerana kebanyakan mereka yang bekerja di Labuan akan pulang ke Sabah untuk meraikan cuti Hari Raya Korban.

“Tiket telah habis dijual sejak satu bulan yang lepas melalui pembelian secara dalam talian dan penjualan di kaunter,” katanya.

Robert menambah aliran trafik juga dijangka tinggi dari bulatan di pusat bandar (bertentangan bangunan ibu pejabat Jabatan Kastam) menuju ke terminal feri bermula awal pagi pada 7 Julai.

“Semua pengguna feri terutama mereka yang membawa kereta harus tiba sekurang-kurangnya 45 minit lebih awal sebelum berlepas, jangan tiba terlalu awal kerana ia boleh menyebabkan kesesakan,” katanya.

Robert berkata tiket dari Menumbok ke Labuan pada 11 Julai juga telah habis dijual manakala tiket pada 12 Julai masih ada bagi perjalanan pukul 7 pagi dan 6 petang sahaja.

Labuan Point Enterprise menyediakan lapan perjalanan setiap hari dari Labuan ke Menumbok bermula 7 hingga 9 Julai.

Syarikat Binabalu Sdn Bhd, ejen tiket bagi feri Galaxy berkata mereka menyediakan tiga perjalanan setiap hari bermula 7-9 Julai, dari Labuan-Menumbok dengan satu perjalanan pada 8.30 pagi dan dua perjalanan pada 1.30 tengah hari dan 6.30 petang.

Keempat-empat feri itu kini beroperasi setiap jam dan bukannya setiap dua dan tiga jam pada hari biasa kerana permintaan yang tinggi daripada pengguna untuk menaiki feri pulang ke tanah besar Sabah. – BERNAMA


LRT laluan Kelana Jaya selamat, stabil

KUALA LUMPUR: Rapid Rail Sdn Bhd (Rapid Rail) memaklumkan pemerhatian ke atas sistem kritikal perkhidmatan transit aliran ringan (LRT) Laluan Kelana Jaya adalah selamat dan stabil.

Dalam kenyataan hari ini, Rapid Rail giat menjalankan ujian ke atas 38 tren dan ia penting dalam menentukan kestabilan serta keboleharapan, sebelum sebarang keputusan untuk membuka sepenuhnya laluan tersebut.

“Perkhidmatan LRT Laluan Kelana Jaya hanya akan dibuka kepada orang ramai setelah ujian-ujian yang dijalankan tidak menunjukkan sebarang gangguan kepada sistem kritikal keselamatan, dan lulus penilaian oleh Agensi Pengangkutan Awam Darat,” katanya.

Sebelum ini, Prasarana Malaysia Berhad (Prasarana) mengumumkan perkhidmatan LRT antara stesen Kelana Jaya dan Ampang Park digantung tujuh hari bermula 9 hingga 15 Nov susulan perkhidmatan yang didapati tidak stabil.

Penggantungan sementara itu selepas mengambil kira faktor keselamatan penumpang serta masa yang diambil untuk mengenal pasti punca gangguan perkhidmatan.

Perkhidmatan LRT Laluan Kelana Jaya kini hanya beroperasi dari stesen Gombak ke stesen Damai serta dari stesen Lembah Subang ke stesen Putra Heights. – BERNAMA


Gol sendiri selamatkan maruah Liverpool

DUA gol sendiri dari pemain pertahanan pasukan Leicester United, Wout Faes bantu Liverpool raih tiga mata di Anfield.

Meskipun Leicester berjaya mendahului Liverpool pada minit ke-4 permainan hasil jaringan Dewsburry-Hall namun tidak mematahkan semangat anak buah Jorgen Klopp untuk bangkit.

Kesilapan dari Faes berlaku pada minit ke-38 permainan apabila dia tertampan bola ke gawang sendiri hasil hantaran lintang pemain Liverpool, Trent Alexander Arnold.

Lebih malang, hanya dalam tempoh tujuh minit gol kemenangan Liverpool hadir hasil jaringan sendiri Faes pada minit ke-45.

Hasil kemenangan ini, Liverpool masih kekal menduduki tempat ke-6 di carta liga dengan pungutan 28 mata di belakang musuh tradisi Manchester United.

Author

Muhammad Nor Fadzly Mahat

View all posts

View all posts


Program I-Kembali beri peluang bekas banduan, OKU, diterima masyarakat

AMPANG: Penjara ibarat kubur kedua, di mana sesiapa yang masuk ke dalamnya ibarat sudah mati.

Mati kerana terputus daripada dunia luar, hilang segala-galanya, anak isteri, saudara dan sahabat, hilang kerja dan tiada siapa yang peduli.

Bagaimana boleh bangkit dalam keadaan sifar dan tiada siapa sudi membantu.

Bekas banduan orang kelainan upaya (OKU) hasil program I-Kembali terharu apabila masyarakat memberi peluang kepada golongan sepertinya meneruskan hidup seperti manusia normal lain.

Program I-Kembali dilancarkan tiga tahun lalu, sudah mencecah kira-kira 3,000 penyertaan membabitkan bekas banduan, OKU, gelandangan, golongan B40, orang diparol dan orang diselia.

Ia hasil kerjasama Jabatan Penjara Malaysia dengan Pertubuhan Rakan Ghullam Kembali dan Ghullam Development Sdn Bhd Pertubuhan Rakan Ghullam Kembali (PERGAK).

Muhammad Ezzat Saryani, 32, yang juga bekas banduan dan mengidap skizofrenia, berkata belum pernah lagi menjumpai pihak pertubuhan bukan kerajaan (NGO) seperti PERGAK bersungguh-sungguh membantu golongan sepertinya supaya benar-benar dapat diterima masyarakat semula.

Sehinggalah katanya, dia diterima semula malah diberi peluang pekerjaan, lebih baik lagi dengan memberi semula peluang pekerjaan kepada rakan senasibnya, melalui program I-Kembali.

“Sebelum jumpa I-Kembali, rakyat tidak sedar masalah saya sebagai OKU, bekas banduan. Masyarakat tidak dapat menerima saya sepenuhnya tetapi selepas menyertai I-Kembali, mereka terima saya dan tidak ada persepsi negatif terhadap saya.

“Kerajaan, NGO lain pun patut sedar, kami bukan senang dapat kerja. Harap dapat terima kami kembali dan beri peluang kepada senasib seperti kami untuk jalani hidup normal seperti orang lain,” katanya.

Katanya ketika ditemui di premis cuci kereta miliknya di Sri Hartamas, menerusi program Advokasi Industri OKU I-Kembali.

Ia lokasi kedua selepas Sekolah Menengah Kebangsaan (SMK) Bandar Tasik Selatan.

Terdahulu, Presiden PERGAK, Datuk Seri Siti Murni Sheikh Ahmad hadir memberi sokongan kepada peserta program I-Kembali.

Muhammad Ezzat kini mampu menjadi majikan kepada empat pekerja senasib dengannya memajukan premis berkenaan, melalui program I-Kembali.

Malah, dia berasa gembira dan terharu, apabila ada pihak yang sudi memberi kepercayaan kepada orang sepertinya bekerja.

“Ini yang menaikkan semangat saya, sekali gus saya tidak fikirkan sangat tentang sakit saya,” kata bekas penuntut Teknologi Maklumat di Switzerland yang mengidap penyakit skizofrenia sejak usia 11 tahun itu.

Sementara itu, Seri Murni berkata, pihaknya tidak memaksa mana-mana bekas banduan menyertai program berkenaan melainkan mereka sendiri yang mahu.

“Mereka masuk program tidak ada paksaan, kerana kalau kita paksa mereka, tidak akan jadi apa-apa.

“Mereka nak kenal diri sendiri untuk mengubah diri, kami hanya membimbing. Pada saya, daripada program I-Kembali mereka boleh jadi pekerja, majikan malah kembali memberi peluang pekerjaan kepada mereka daripada program sama,” katanya.

Siti Murni turut terharu apabila perniagaan di kawasan elit boleh menerima golongan ini.

“Kami pilih premis untuk cuci kereta dengan sewa RM5,000 sebulan, tempat tinggal kami sediakan dengan sewa RM1,500.

“Saya terharu kerana ini kawasan elit tetapi mereka menyokong usahawan dari PERGAK ini.

“Pemantauan kami buat dan sediakan e-Wallet, tubuhkan mereka ini syarikat, mereka ada PERKESO, KWSP, bank akaun ada pengesahan majikan untuk membantu mereka peroleh rumah kenderaan sendiri.

“Kami didik mereka untuk bertanggungjawab, ini syarikat mereka buat yang terbaik untuk pastikan ia dapat diteruskan,” katanya.

Author

Tun Puteh Wanti

View all posts

View all posts


Presiden PAS dulu hina bukan Islam, sekarang mahu bersama – Ramanan

KUALA LUMPUR: Timbalan Ketua Penerangan I PKR, Datuk R Ramanan mempersoalkan sikap ‘hipokrit’ Presiden PAS, Tan Sri Abdul Hadi Awang yang sebelum ini menghina bukan Islam, sekarang mahu bersama demi Pilihan Raya Umum ke-15 (PRU15).

”Saya memang tidak faham langsung dengan Presiden PAS ini. Beliau yang mula-mula hina, guris perasaan kemudian anda kata hendak letak calon bukan Islam untuk tarik lebih banyak pengundi bukan Melayu?

“Hari ini kamu tuduh kita, esok kamu puji kita. Janganlah keluarkan kenyataan retorik demi politik begitu, sebagai pemimpin parti Islam, anda perlu tunjuk teladan baik bukan ‘hipokrit’.

”Ramai terguris hati apabila PAS menyatakan secara terang-terangan ketika sambutan kemerdekaan bahawa golongan bukan Islam menjadi perosak ekonomi, terlibat dengan rasuah dan sebagainya.

“Kini kamu puji pula demi hendak tarik undi bukan Islam untuk mengundi kamu dan beri kuasa supaya kamu boleh bercakap dengan lebih teruk dan mengguris hati? Sudahlah,” katanya yang mengulas artikel Tan Sri Abdul Hadi Awang bertajuk ‘Hapuskan Pemberi Rasuah’.

Ramanan mendakwa artikel itu jelas menyebut golongan pemberi rasuah itu majoriti bukan Bumiputera.

Bagaimanapun ketika Muktamar Pas baru-baru ini pula, Abdul Hadi berkata, parti itu menggunakan pendekatan bijaksana untuk menarik pengundi bukan Islam khususnya mereka yang tidak berparti mengundi calon Islam.

Kata Ramanan lagi, PAS seperti sudah ‘hilang arah’ kerana banyak melontarkan pandangan dan kenyataan yang banyak seperti pusingan ‘U’, selain penuh perkauman.

“PAS tidak sama lagi selepas ketiadaan Allahyarham Datuk Nik Aziz Nik Mat yang banyak bertoleransi dan masih menegakkan prinsip Islam tanpa mengurus hati mana-mana kaum. Semua senang dengan beliau.

“Rakyat bukan seperti dulu, kini sudah lebih memahami situasi politik dan tidak akan sesekali membiarkan mereka ditipu atau diperbodohkan lagi,” katanya.

Author

Tun Puteh Wanti

View all posts

View all posts


Sarawak mahu ada wakil dalam Lembaga Pengarah LHDN

Oleh: ARRIAN ZAYNE

KUCHING: Menuntut perjanjian adil, Kabinet Persekutuan digesa bersetuju untuk meminda Akta Hasil Dalam Negeri 1995 (Akta 533) agar ‘wakil Sarawak’ turut berada di barisan Lembaga Pengarah Hasil Dalam Negeri (LHDN).

Hasrat itu ditegaskan oleh Premier Sarawak Datuk Patinggi Tan Sri Abang Johari Tun Openg ekoran keberadaan penjawat awam negeri dalam kalangan lembaga pengarah LHDN membolehkan negeri ini mengetahui hasil cukai yang dikutip di seluruh negara serta berapa banyak sumbangan Sarawak kepada tabung negara.

“Tindakan ini bagi Sarawak akan memberi keadilan bagi semua pihak yang terlibat dalam pengagihan hasil cukai kerana selepas Akta itu dipinda, apa-apa yang diterima oleh kerajaan negeri daripada kerajaan persekutuan adalah berdasarkan formula,” katanya.

Beliau berkata demikian ketika ditemui pemberita
selepas melakukan majlis pecah tanah Kompleks Ibu Pejabat Hikmah dan Bangunan Sekolah Tahfiz di Petra Jaya Kuching, Sarawak hari ini.

Menurut Abang Johari cadangan meletakkan wakil Sarawak ke dalam Lembaga Pengarah LHDN telahpun diusulkan sejak tahun lepas berhubung negeri ini giat merangka formula berapa banyak hasil yang perlu diterima oleh Sarawak setiap tahun.

“Ia sepatutnya berdasarkan formula dan bukan berdasarkan nombor tetap,” ujarnya memetik sekiranya negara memperoleh pendapatan tinggi namun Sarawak hanya diberikan jumlah yang tidak setimpal.

Sarawak bertegas memperjuangkan hak selayaknya iaitu mendapat bahagian yang adil daripada hasil negara, tekan Abang Johari yang mahu hasil negara diagihkan berdasarkan formula yang seimbang.

Sekiranya Akta itu dipinda selepas ini menurut Abang Johari wakil Sarawak dalam lembaga itu akan menjadi Setiausaha Kewangan Negeri (SFS).

Semalam, Menteri Kewangan Tengku Datuk Seri Zafrul Tengku Abdul Aziz dalam satu kenyataan berkata Kabinet persekutuan telah meluluskan pindaan Akta 533 untuk memasukkan penjawat awam negeri dari Sabah dan Sarawak dalam lembaga pengarah pihak berkuasa.

Beliau berkata keputusan itu dibuat semasa mesyuarat Kabinet pada 30 September lalu dan cadangan pindaan itu akan dibentangkan di Parlimen untuk mendapatkan kelulusan.

Author

Media Variasi

View all posts

View all posts


Pemandu langgar enam kenderaan di Lebuhraya Bukit Jalil positif ganja

KUALA  LUMPUR: Seorang lelaki tempatan berusia 40 tahun yang melanggar enam kenderaan sebelum kereta yang dipandunya terbalik di Lebuhraya Bukit Jalil, Sabtu lepas, ditahan kerana memandu di bawah pengaruh dadah.

Ketua Polis Daerah Cheras, ACP Zam Halim Jamaluddin berkata, dalam kejadian kira-kira pukul 10.30 pagi berhampiran Bulatan Lumba Kuda itu, suspek yang memandu kenderaan jenis Lexus telah hilang kawalan sebelum terbabas dan melanggar enam kenderaan lain yang sedang berhenti di lorong kiri dan kanan jalan bagi menunggu lampu isyarat hijau.

“Kemalangan itu bagaimanapun hanya menyebabkan kerosakan kenderaan yang terlibat dan tidak melibatkan sebarang kecederaan,” katanya dalam kenyataan di sini hari ini.

Beliau berkata suspek dibawa ke Balai Polis Trafik Kuala Lumpur dan ujian air kencing mendapati dia positif dadah jenis ganja dan ditahan bagi siasatan mengikut Seksyen 42 Akta Pengangkutan Jalan 1987 kerana memandu secara melulu dan berbahaya sehingga mengganggu pengguna jalan raya.

“Jika sabit kesalahan, suspek boleh dipenjara maksimum lima tahun atau denda tidak melebih RM15,000 atau kedua-duanya,” katanya. – BERNAMA


Liek Hou terus mengganas, raih gelaran ke-13 berturut-turut

KUALA LUMPUR: Jaguh badminton para negara, Cheah Liek Hou sememangnya sukar digugat apabila meraih gelaran ke-13 berturut-turut, kali ini pada kejohanan Badminton Para Antarabangsa Thailand, di Pattaya, semalam.

Pemenang pingat emas Sukan Paralimpik Tokyo 2020 yang beraksi dalam kategori SU5 (kecacatan fizikal) lelaki itu, mengambil masa 36 minit untuk menundukkan seterunya dari Taiwan, Fang Jen-Yu 22-20, 21-15.

Liek Hou yang juga juara Sukan Para ASEAN ke-11 di Solo, Indonesia baru-baru ini, menyifatkan kejayaan diraihnya di Thailand sangat bermakna menjelang Hari Kebangsaan yang akan disambut pada 31 Ogos ini.

Pemain dari Kuala Lumpur itu juga memaklumkan akan berehat sementara daripada sebarang pertandingan bagi menyiapkan diri untuk beraksi pada Kejohanan Dunia di Tokyo, November nanti.

“Terima kasih banyak-banyak kepada semua yang mendukung saya selama ini. Nasib baik ada pasukan sokongan daripada ISN (Institut Sukan Negara) menghantar abang fisio dengan pasukan supaya boleh mengurangkan kesakitan semasa pertandingan.

“Terima kasih juga kepada penaja yang sering menyokong saya pada setiap pertandingan,” katanya dalam satu hantaran di laman Instagram.

Dalam pada itu, seorang lagi wakil negara Muhammad Ikhwan Ramli, turut memastikan Jalur Gemilang berkibar megah di Thailand apabila muncul juara kategori perseorangan lelaki WH 1 (kerusi roda) dengan menumpaskan pemain Korea Selatan, Jeong Jaegun 21-23, 21-16, 21-19. – BERNAMA


Konvensyen Nasional Kerajaan Perpaduan bincang isu ekonomi rakyat

KUALA LUMPUR: Konvensyen Nasional Kerajaan Perpaduan Malaysia yang dijadual pada 14 Mei ini bakal menjadi menjadi medan penting buat membincangkan agenda rakyat dan dianggarkan seramai 10,000 orang bakal membanjiri acara yang julung kali diadakan.

Ketua Sekretariat Kerajaan Perpaduan Malaysia, Datuk Dr Asyraf Wajdi Dusuki berkata, konvensyen bertemakan ‘Madani: Mewajahi Masa Depan Malaysia’ itu akan bermula pada jam 10 pagi di Pusat Dagangan Dunia (WTC) Kuala Lumpur.

Menurut Asyraf Wajdi, pada sebelah pagi iaitu bermula 10 pagi akan diadakan dua sesi secara serentak iaitu Konvensyen Nasional Wanita Kerajaan Perpaduan Malaysia yang bertempat di dewan merdeka serta Konvensyen Nasional Pemuda Puteri Kerajaan Perpaduan Malaysia di Dewan Tun Hussein Onn dan dijangka tamat pada 12.30 tengah hari.

Kemudian ia disusuli  konvensyen utama pada jam 2 petang, bermula dengan sidang bicara rakyat membabitkan tiga sesi utama dengan setiap wakil parti akan membentangkan mengenai komitmen Kerajaan Perpaduan dalam isu ekonomi, masa depan pembinaan negara bangsa dan konsep madani dalam pelaksanaan agenda rakyat.

Konvensyen utama itu akan dihadiri semua presiden parti gabungan utama dalam Kerajaan Perpaduan iaitu Pakatan Harapan (PH), Barisan Nasional (BN), Gabungan Parti Sarawak (GPS) dan Gabungan Rakyat Sabah (GRS).

“Kemuncaknya adalah amanat daripada Pengerusi Sekretariat Kerajaan Perpaduan,  Datuk Seri Anwar Ibrahim, sebelum berakhir dengan deklarasi konvensyen yang akan diputuskan nanti,” katanya pada sidang media Sekretariat Kerajaan Perpaduan di Menara Dato, Onn di sini, hari ini.

Jelas beliau, konvensyen julung kali sejak pembentukan Kerajaan Perpaduan enam bulan lalu akan disertai oleh 19 parti yang membentuk Kerajaan Persekutuan di bawah pentadbiran Perdana Menteri, Datuk Seri Anwar Ibrahim.

Oleh: AIN JAPRI (Pelatih USM)

Author

Media Variasi

View all posts

View all posts


Hapus pengelasan B40, M40 dan T20 bolehkan garis kemiskinan dikemas kini lebih spesifik

KUALA LUMPUR: Penghapusan kelas B40, M40 dan T20 secara berperingkat mulai tahun depan akan membolehkan garis kemiskinan negara dikemas kini secara lebih spesifik bagi membolehkan bantuan kerajaan pada masa depan sampai kepada golongan yang benar-benar layak.

Pensyarah Kanan Fakulti Pengurusan dan Perniagaan Universiti Teknologi Mara Sabah, Dr Jain Yassin berkata ketika ini, kaedah yang diguna pakai untuk menentukan garis kemiskinan adalah bersandarkan kepada jumlah pendapatan isi rumah semata-mata tanpa melihat komitmen yang ditanggung rakyat.

Beliau berkata, dalam menilai garis kemiskinan, pelbagai faktor seharusnya diambil kira termasuk pendapatan bersih dan kuasa beli kerana tidak semestinya kuasa beli mereka yang berpendapatan tinggi adalah tinggi.

“Sebagai contoh, ada individu yang dikategorikan sebagai M40, boleh tergolong dalam B40 jika kuasa beli atau pendapatan bersih mereka rendah selepas mengambil kira jumlah komitmen seperti rumah dan kereta yang perlu dibayar.

“Begitu juga dengan golongan B40. Ada yang tinggal di luar bandar dan berupaya menjalankan lebih daripada satu perniagaan untuk menambah pendapatan sedangkan individu yang bekerja dalam sektor kerajaan contohnya, sukar untuk ada perniagaan sendiri.

“Jadi untuk mengatakan bahawa semua B40 layak dan M40 pula tidak layak menerima bantuan kerajaan adalah satu persepsi yang salah. Ia perlu diubah untuk memberi keadilan kepada semua pihak,” katanya kepada Bernama.

Pada Rabu lepas, Menteri Ekonomi, Rafizi Ramli berkata, kerajaan cuba meminimumkan kesilapan pengecualian subsidi yang berlaku akibat pengelasan kategori gaji dan untuk itu, semua pihak bakal melihat peralihan daripada subsidi menyeluruh manakala pengelasan B40, M40 dan T20 dihapuskan secara berperingkat mulai 2024.

Pensyarah Program Sosiologi dan Antropologi Sosial, Fakulti Sains Sosial dan Kemanusiaan, Universiti Malaysia Sabah, Dr Pauline Yong Pau Lin pula berkata apa jua pendekatan yang ingin digunakan oleh kerajaan dalam menentukan kelayakan seseorang menerima bantuan atau subsidi haruslah tidak bersifat one size fits all.

“Ini kerana kalau kita lihat kepada usaha pembasmian kemiskinan dulu, ada inisiatif telah berjaya dan ada sebahagian pula didapati tidak berjaya… kenapa tidak berjaya, kerana disebabkan polisi kita terlalu bersifat one size fits all sedangkan tidak semua orang miskin disebabkan oleh satu isu tertentu sahaja,” katanya.

Justeru, beliau berharap kerajaan dapat melibatkan pelbagai pihak untuk mendapatkan input bersama dalam merangka strategi dan polisi yang sesuai bagi menangani isu kelompangan berhubung garis kemiskinan.

Bagi eksekutif pemasaran, Hamizah Badiran, 37, pelbagai kayu ukur boleh digunakan untuk penyaluran bantuan kerajaan seperti menyemak dan mengemas kini data tertentu termasuk jumlah tanggungan, lokaliti serta kos sara hidup.

“Bagaimana mereka (kerajaan) hendak mendapatkan maklumat ini, terpulang kepada cara mereka sendiri asalkan pada akhirnya, mereka tahu apa masalah sebenar yang dihadapi sesebuah keluarga sebelum menentukan bantuan yang bersesuaian,” katanya. – BERNAMA


Sistem harga dua peringkat, kupon pembelian minyak peket dibincang minggu depan – Salahuddin

PUTRAJAYA: Cadangan penetapan harga melalui sistem dua peringkat dan kupon pembelian minyak masak peket bersubsidi akan dibincangkan dalam mesyuarat Majlis Tindakan Sara Hidup Negara (NACCOL) minggu depan, kata Menteri Perdagangan Dalam Negeri dan Kos Sara Hidup Datuk Seri Salahuddin Ayub.

Beliau berkata, kedua-dua cadangan tersebut merupakan hasil sesi libat urus yang diadakan hari ini bersama pemain industri dan wakil Persatuan Pengilang Minyak Masak.

“Pelaksanaan harga minyak masak dua peringkat yang dicadangkan MPOB (Lembaga Minyak Sawit Malaysia) ini akan diperincikan dan mengambil kira semua aspek.

“Cadangan kupon pula telah dikemukakan menteri sebelum ini tetapi masih belum dilaksanakan. Jadi kedua-dua cadangan ini akan dibawa ke mesyuarat NACCOL,” katanya.

Salahuddin berkata demikian pada sidang media selepas mengadakan sesi libat urus dengan pemain industri minyak masak dan wakil Persatuan Pengilang Minyak Masak Malaysia di Kementerian Perdagangan Dalam Negeri dan Kos Sara Hidup di sini.

Semalam media melaporkan, Salahuddin akan mengadakan perjumpaan khas dengan pemain industri telur ayam dan minyak masak peket bersubsidi hari ini bagi mengenal pasti situasi sebenar dan mendapatkan maklumat terkini berhubung bekalan kedua-dua barangan tersebut.

Menyifatkan sesi libat urus itu sebagai suatu perbincangan terbuka antara kementerian dan pemain industri, Salahuddin yang juga urus setia NACCOL berkata cadangan yang dikemukakan amat berguna dan akan dicerakinkan secara terperinci sebelum sebarang keputusan atau polisi baharu diperkenalkan oleh kerajaan.

“Ini bagi memastikan situasi menang-menang dapat dihasilkan kepada pengilang, peniaga dan pengguna,” katanya.

Pada mesyuarat 27 Nov lepas, Perdana Menteri, Datuk Seri Anwar Ibrahim mengarahkan NACCOL untuk mencerakin dan menelusuri implikasi subsidi dalam tempoh dua minggu. – BERNAMA


Putrajaya catat pendapatan isi rumah, perbelanjaan tertinggi

PUTRAJAYA: Putrajaya berada pada kedudukan tertinggi bagi purata pendapatan isi rumah kasar bulanan iaitu RM13,473 berbanding negeri-negeri lain.

Perkara itu didedahkan menerusi Laporan Survei Pendapatan dan Perbelanjaan Isi Rumah (HIES) yang dikeluarkan Jabatan Perangkaan Malaysia (DOSM), hari ini.

Ketua Perangkawan, Datuk Seri Mohd. Uzir Mahidin berkata, Putrajaya turut merekodkan perbelanjaan penggunaan isi rumah bulanan purata tertinggi iaitu RM8,897 melebihi purata corak perbelanjaan isi rumah nasional iaitu RM5,150.

Beliau berkata, kajian mendapati, kedudukan itu diperolehi memandangkan Wilayah Persekutuan itu lebih tertumpu kepada penjawat awam yang didorong peningkatan secara konsisten.

“Di samping itu, pekerja sektor swasta juga mula memilih untuk menetap di sini dan bekerja di Kuala Lumpur,” katanya pada sidang akhbar selepas pelancaran HEIS di sini, hari ini, lapor Kosmo.

Katanya, purata pendapatan isi rumah kasar bulanan turut mengambil kira saiz isi rumah yang mana saiz isi rumah mengecil secara automatik akan mempengaruhi corak pendapatan.

Dalam laporan sama, Kuala Lumpur berada di kedudukan kedua purata pendapatan isi rumah kasar bulanan iaitu RM13,325, diikuti Selangor (RM12,233) dan Johor (RM8,517) dan Pulau Pinang (RM8,267).

Selain itu, Mohd Uzir berkata, Selangor turut mencatatkan kadar pertumbuhan tahunan tertinggi bagi pendapatan purata iaitu sebanyak 4.1 peratus daripada RM10,827 kepada RM12,233, manakala Labuan merekodkan kemerosotan 0.3 peratus iaitu RM8,319 (2019) kepada RM8,250.

Katanya, lima negeri lain turut mencatatkan perbelanjaan penggunaan isi rumah melebihi purata nasional adalah Kuala Lumpur (RM7,823), Selangor (RM6,770), Melaka (RM5,707), Johor (RM5,342) dan Pulau Pinang (RM5,322).

Author

Media Variasi

View all posts

View all posts


Seorang lelaki maut dalam kemalangan babitkan tiga treler, dua kenderaan di Slim River

IPOH: [DIKEMASKINI] Seorang lelaki maut dalam kemalangan membabitkan lima kenderaan termasuk tiga treler di KM382.3 Lebuhraya Utara Selatan (PLUS) arah Selatan, berhampiran Slim River, awal pagi tadi.

Jurucakap Jabatan Bomba dan Penyelamat negeri Perak berkata, pihaknya menerima panggilan kira-kira pukul 1 pagi tadi dan anggota dari Balai Bomba dan Penyelamat Slim River dikerahkan ke tempat kejadian.

“Setibanya di lokasi, didapati kemalangan membabitkan tiga treler muatan besi, sebuah Nissan X-trail dan Proton Iris. Seorang lelaki berumur 44 tahun telah tersepit dan disahkan meninggal dunia oleh petugas Kementerian Kesihatan yang turut dikejarkan ke tempat kejadian.

“Mangsa yang tersepit telah dikeluarkan dengan peralatan khas dan penggunaan dua kren. Mayat mangsa telah diserahkan kepada polis untuk tindakan lanjut,” katanya dalam kenyataan hari ini.

Sehingga kini, tiada maklumat lanjut berkaitan mangsa yang maut itu dan mayat dibawa ke hospital berhampiran untuk bedah siasat.

Menurut Twitter PLUS, kemalangan itu menyebabkan kesesakan sejauh empat kilometer berikutan kesemua lorong terhalang dan kerja-kerja pengalihan kenderaan terlibat kemalangan sedang dilakukan.

Sementara itu, Ketua Polis Daerah Muallim, Supt Mohd Hasni Mohd Nasir berkata, siasatan mendapati kemalangan melibatkan empat treler, dua kereta dan sebuah ambulans apabila pemandu treler yang dalam perjalanan dari Ipoh menghala ke Kuala Lumpur hilang kawalan lalu menyebabkan kemalangan berantai.

Beliau berkata pemandu treler itu dikenali sebagai Mohd Khairuddin Md Taharim, 44, dan beralamat di Bukit Beruntung, Selangor maut dalam kemalangan tersebut.

Mohd Hasni berkata treler itu telah melintangi dan menutupi lorong kiri serta bahu jalan manakala sebuah lagi treler dalam keadaan melintang ke kanan jalan menutupi lorong tengah dan kanan laluan lebuh raya itu.

“Laluan telah dibuka satu lorong dan satu lagi laluan kontra telah dibuka pada pukul 7.37 pagi dan semua treler yang terlibat kemalangan sudah dialih ke tepi jalan,” katanya dalam kenyataan di sini hari ini.

Katanya kes disiasat di bawah Seksyen 41 (1) Akta Pengangkutan Jalan 1987. – BERNAMA


Anwar umum Kabinet petang ini

CYBERJAYA: Perdana Menteri, Datuk Seri Anwar Ibrahim mengesahkan akan mengumumkan senarai Kabinet baharu kerajaan pada petang ini.

Menurutnya, pengumuman itu dibuat selepas senarai berkenaan dipersembahkan kepada Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah di Istana Negara pagi tadi.

“Saya buat keputusan persembahkan (senarai anggota Kabinet) kepada Tuanku dan Insya-Allah saya akan umumkan barisan menteri pada petang ini,” katanya seperti dilapor Malaysiakini.

Beliau berkata demikian ketika berucap di majlis jamuan Kenduri Rakyat di Tambun, Perak hari ini.

Pengerusi Pakatan Harapan (PH) itu turut memaklumkan bahawa kesemua Jemaah Menteri akan mengadakan satu mesyuarat khas pada Isnin depan.

Maklumnya, mesyuarat berkenaan diadakan bagi menetapkan beberapa peraturan baharu untuk Jemaah Menteri.

Author

Diyana Rahip

View all posts

View all posts


LZS kesal penyewa asnaf tinggalkan rumah dalam keadaan kotor, tak terurus

CYBERJAYA: Lembaga Zakat Selangor (LZS) menzahirkan kekecewaan dengan tindakan sebilangan golongan asnaf yang meninggalkan rumah sewa dalam keadaan kotor dan tidak terurus.

Perkara itu susulan tular beberapa gambar rumah sewa yang kelihatan ditinggalkan dalam keadaan teruk oleh penyewa di Tanjung Karang, Selangor.

“LZS amat kesal dengan tindakan penyewa tersebut yang dimaklumkan seorang asnaf, meninggalkan rumah dalam keadaan kotor dan rosak. Sehubungan itu, pemilik rumah berkenaan disarankan untuk membuat aduan rasmi ke LZS bagi menghentikan bantuan sewa rumah tersebut memandangkan penyewa tidak lagi menetap di situ.

“LZS juga ingin mengingatkan semua asnaf yang menerima bantuan ini untuk amanah dan bertanggungjawab menjaga rumah sewa diduduki. Tindakan menganiaya pemilik rumah sewa ini akan menyebabkan asnaf lain sukar untuk menyewa pada masa hadapan,” katanya menerusi hantaran di Facebook rasmi.

Untuk makluman, lebih 16,000 keluarga asnaf fakir, miskin dan mualaf di Selangor menerima bantuan sewa rumah dari LZS.

Bantuan berbentuk bulanan itu disalurkan terus ke akaun pemilik rumah sewa bagi menyantuni keperluan asas keluarga asnaf di Selangor.

Author

Diyana Rahip

View all posts

View all posts


Suspek 1MDB Kee Kok Thiam meninggal dunia akibat strok – Firma guaman

KUALA LUMPUR: Punca kematian rakan subahat ahli perniagaan dalam buruan Low Taek Jho or Jho Low disebabkan serangan strok secara tiba-tiba.

Firma guaman Valen, Oh & Partners yang mendakwa mewakili mendiang Kee Kok Thiam, 56, dan keluarga, mengesahkan perkara itu berkata, suspek dalam skandal 1Malaysia Development Berhad (1MDB) dan SRC International Sdn Bhd itu meninggal dunia di sebuah hospital dua hari lepas (29 Mei).

“Kami menggesa semua pihak untuk tidak melayan sebarang spekulasi mengenai kejadian malang ini dan memberi ruang kepada keluarga untuk menzahirkan kesedihan atas pemergiannya,” kata firma guaman itu dalam kenyataan hari ini.

Pada 5 Mei, media melaporkan lelaki itu yang disiasat Suruhanjaya Pencegahan Rasuah Malaysia (SPRM) kerana disyaki menerima wang daripada dana 1MDB dan SRC International telah hilang sejak 2018, tiba di Lapangan Terbang Antarabangsa Kuala Lumpur Terminal 2 (klia2) pada 3.30 pagi Rabu (3 Mei). – BERNAMA


PM guna kenderaan sedia ada di pejabat, tolak Mercedes S600

KUALA LUMPUR: Perdana Menteri, Datuk Seri Anwar Ibrahim membuat keputusan untuk menggunakan apa saja kenderaan sedia ada di pejabat bagi kegunaan harian dan menolak kenderaan jenis Mercedes S600.

Perdana Menteri menerusi hantaran di Facebook malam tadi berkata, langkah tersebut diambil kerana tidak mahukan sebarang perbelanjaan baharu dibuat ke atas beliau.

“Saya ingin memaklumkan bahawa semalam saya telah menolak untuk menggunakan sebuah kenderaan jenis Mercedes S600, yang telah dibeli dan diperoleh oleh Jabatan Perdana Menteri (JPM) sebelum saya memasuki pejabat,” katanya.

Anwar, 75,  yang mengangkat sumpah jawatan sebagai Perdana Menteri ke-10 di hadapan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah di Istana Negara di sini pada Khamis, sebelum ini mengumumkan untuk mengurangkan pembaziran dalam pentadbirannya. – BERNAMA


Beri masa Josue, Dos Santos sesuaikan diri dengan corak permainan Harimau Malaya – Pan Gon

JOHOR BAHRU: Ketua jurulatih Harimau Malaya Kim Pan Gon bersedia memberikan dua pemain naturalisasi baharunya – Paulo Josue dan Endrick Dos Santos – lebih masa untuk menyesuaikan diri dengan gaya permainannya sambil berusaha mengetepikan jangkaan, menjelang dua perlawanan persahabatan antarabangsa Tahap 1, minggu depan.

Jurulatih Korea Selatan itu berkata, kedua-dua pemain telah membuktikan diri mereka dalam liga sebelum ini, justeru penting untuk mereka membiasakan diri dengan rentak permainan pasukan kebangsaan.

“Seperti anda katakan, Joshua dan Dos Santos…kami menaruh harapan tinggi terhadap mereka agar dapat membantu mempertajamkan serangan kami, tetapi kami tidak mahu terlalu memberi tekanan kepada mereka. Kami (terlebih dahulu) berusaha untuk membantu mereka menyesuaikan diri dengan pasukan, agar mereka dapat meneroka potensi diri.

“Saya rasa mereka sudah membuktikan kebolehan diri mereka dalam Liga Super. Saya rasa semua orang tahu bahawa mereka permain yang berkualiti tinggi, tetapi saya rasa peminat dan saya sendiri, memerlukan sedikit kesabaran kerana mereka juga manusia, tidak mudah untuk mereka menyesuaikan diri.

“Kami perlu memberi sokongan penuh kepada mereka supaya dapat membantu, kami,” katanya kepada pemberita selepas sesi latihan pertama skuad itu di padang Padang Sri Gelam, di sini malam tadi.

Selain dua pemain bola sepak kelahiran Brazil itu, Kim turut memanggil 12 muka baharu menyertai latihan berpusat kebangsaan bagi dua perlawanan persahabatan antarabangsa menentang Turkmenistan pada 23 Mac dan Hong Kong pada 28 Mac di Stadium Sultan Ibrahim di Iskandar Puteri.

Antara muka baharu ialah penjaga gol Damien Lim, Sikh Izhan Nazrel Sikh Azman, Fayadh Zulkifli Amin, Daniel Ting, Feroz Baharudin dan Nooa Laine kelahiran Finland.

Pan Gon juga mengekalkan sembilan daripada 23 pemain yang beraksi dalam pertandingan Piala Persekutuan Bola Sepak ASEAN (AFF) 2022 pada Januari.

Ditanya mengapa dia menghubungi Laine, Pan Gon berkata dia berasakan pemain berusia 20 tahun itu adalah tambahan kekuatan kepada pasukan, setelah memperoleh pengalaman berharga bermain untuk SJK Seinajoki dalam Division teratas Finland.

“Seorang pemain muda, tetapi mempunyai banyak pengalaman di Division Satu. Saya melihat tarikan kuasa yang baik, kuat dan semangat juang yang tinggi, jadi kami mahu melihat kualiti itu,” katanya. – BERNAMA


Piala FA: Dua gol Bergson bantu JDT hadiah kejuaraan sulung buat Bidoglio

KUALA LUMPUR: Dua gol jaringan penyerang dari Brazil Bergson da Silva, membantu Johor Darul Ta’zim (JDT) menamatkan kemarau empat tahun tanpa gelaran Piala FA, selepas menumpaskan Terengganu FC 3-1, pada aksi final musim 2022 di sini, hari ini.

Lebih manis, selain menamatkan kemarau kejuaraan Piala FA, ini juga merupakan kejayaan pertama ketua jurulatih baharu JDT dari Venezuela Hector Bidoglio, selepas bekas pengendali mereka Benjamin Mora, meninggalkan pasukan berkenaan atas urusan peribadi, Julai lepas.

Kali terakhir JDT menjuarai Piala FA adalah pada 2016 selepas menundukkan PKNS FC 2-1. Piala FA 2020 dan 2021 dibatalkan susulan pandemik COVID-19.

Bermain di hadapan 84,321 penonton di Stadium Nasional Bukit Jalil, JDT yang turun dengan reputasi selaku juara bertahan Liga Super, melaungkan amaran awal apabila percubaan deras pemain sayap lincah Arif Aiman Mohd Hanapi, terkena tiang sebelah kanan TFC pada minit ke-11.

Tatkala JDT kian mendapat rentak perlawanan, TFC memperoleh peluang keemasan menjaringkan gol pembukaan namun ketua pasukan Kipre Tchetche, gagal memanfaatkan serangan balas pasukannya selepas sepakan dari jarak dekat dinafikan penjaga gol berpengalaman, Mohd Farizal Marlias pada minit ke-25.

Sembilan minit kemudian, Arif Aiman yang menerima lorongan pemain import dari Argentina Leandro Velazquez, berjaya meletakkan pasukan bimbingan Hector Bidoglio itu, di depan 1-0, apabila sepakan kaki kirinya menembusi gawang skuad ‘Penyu’ dan kedudukan itu kekal sehingga separuh masa pertama tamat.

JDT hanya memerlukan seminit selepas waktu rehat bersambung untuk menguji gawang pasukan kendalian Nafuzi Zain, selepas rembatan kencang dari jarak 30 meter oleh Bergson da Silva, ditepis keluar Muhammad Rahadiazli Rahalim.

Bagaimanapun, kesilapan Muhammad Rahadiazli yang melakukan terjahan ke atas Bergson, membawa padah apabila JDT dianugerahkan sepakan penalti, sebelum ayam tambatan berusia 31 tahun itu dengan tenang menyempurnakannya, untuk melebarkan kedudukan kepada 2-0 pada minit ke-63.

Jaringan Tchetche pada minit ke-75 dilihat seakan-akan cuba menyalakan api kebangkitan TFC, sebelum Muhammad Rahadiazli sekali lagi melakukan kesilapan, apabila tindakannya yang keluar lebih awal dari kotak penalti bagi mengeluarkan bola dalam kedudukan bahaya memberi keuntungan kepada JDT, selang tiga minit kemudian.

Pemain gantian, Mohamadou Sumareh yang menghidu kealpaan penjaga gawang lawan melakukan hantaran pendek kepada Bergson, sebelum beliau melakukan umpanan ke dalam pintu gol TFC, sekali gus melengkapkan malam cemerlang buat pasukannya untuk meraih kejuaraan kedua musim ini, selepas menjulang Piala Sumbangsih, menewaskan juara Piala Malaysia 2021, Kuala Lumpur City FC 3-0, Februari lepas.

Perlawanan akhir itu turut diserikan dengan keberangkatan Yang Dipertuan Muda Terengganu Tengku Muhammad Ismail, yang turun bersalaman para pemain sebelum sepak mula pada pukul 9 malam.

Turut hadir Menteri Besar Terengganu Datuk Seri Dr Ahmad Samsuri dan Menteri Besar Johor Datuk Onn Hafiz Ghazi. – BERNAMA


PRU15: Pengundi teruja, hadir awal sebelum pusat mengundi dibuka

KUALA LUMPUR: Keterujaan rakyat Malaysia untuk memilih kerajaan pada Pilihan Raya Umum ke-15 (PRU15) jelas kelihatan hari ini, dengan pengundi hadir ke pusat-pusat mengundi lebih awal sebelum pintu pagar dibuka malah ada juga yang sanggup berpayung dalam barisan akibat hujan.

Antaranya pasangan suami isteri, Marita Talib, 54, dan Shahruddin Hussin, 62, yang tiba seawal 6.30 pagi di pusat mengundi Sekolah Kebangsaan Agama Dato Omar Yusuf, Johor Bahru, walaupun pusat mengundi di seluruh Semenanjung Malaysia hanya dibuka bermula 8 pagi.

Para pengundi di Parlimen Indera Mahkota, Pahang pula mengambil kesempatan cuaca baik untuk hadir ke pusat pengundian Sekolah Kebangsaan Sungai Talam seawal 7.25 pagi.

Walaupun cuaca dilapor baik di kebanyakan kawasan, beberapa pusat mengundi dilapor hujan termasuk di Sembrong, Johor; Bentong (Pahang); Putrajaya, Masjid Tanah (Melaka) dan Sibuti, Sarawak.

Namun, keadaan basah itu tidak menghalang keterujaan pengundi daripada menunaikan tanggungjawab mereka dengan membuat persediaan hadir ke pusat pengundian dengan berpayung atau berbaju hujan.

Begitu juga di Sarawak, pengundi hadir sejak awal pagi lagi sebelum pusat mengundi mula dibuka secara rasmi pada 7.30 pagi dan barisan panjang pengundi sudah mula kelihatan terbentuk di beberapa pusat mengundi.

Petugas Suruhanjaya Pilihan Raya (SPR) juga dilihat dari awal pagi membuat persiapan terakhir bagi memastikan kelancaran proses pengundian hari ini.

SPR sebelum ini mengumumkan pusat mengundi di Semenanjung akan dibuka bermula 8 pagi manakala di Sabah, Sarawak dan Labuan pada 7.30 pagi.

Mengikut Warta Kerajaan mengenai penetapan waktu mengundi PRU15 yang dimuat naik di laman sesawang SPR, pusat mengundi di Semenanjung Malaysia akan ditutup secara berperingkat antara 12 tengah hari hingga 6 petang. – BERNAMA


Toni Kroos pula terkejut penghijrahan Casemiro ke Red Devils

Oleh: WAHYUDIN AL-BALINGI

SEPERTI diketahui umum Casemiro telah mengakhiri kariernya bersama Real Madrid dengan menyertai Manchester United. Begitupun, tonggak tengah Madrid, Toni Kroos mengakui terkejut dengan keputusan Casemiro.

Pemain bola sepak asal Brazil itu disambar Manchester United dengan nilai perpindahan £70 juta.

Casemiro meninggalkan Madrid selepas sembilan tahun yang gemilang dengan pencapaian hebat termasuk memenangi tiga gelaran La Liga dan lima Liga Juara-Juara.

Apa yang menghairankan apabila Casemiro memilih The Red Devils yang hanya bermain di Liga Europa musim ini dan sedang bergelut di saingan liga domestik.

“Keputusannya mengejutkan. Dia telah membuat keputusan untuk dirinya sendiri untuk melakukan sesuatu yang baru.

“Dia sudah berusia 30 tahun, pastinya dia lebih tahu tidak perlu melakukannya dalam dua atau tiga tahun. Ketika itu semakin banyak khabar angin dan kembali bertiup kencang.

“Pada awalnya, saya sama sekali tidak mempercayainya. Mungkin spekulasi tapi ada satu atau dua surat khabar di sini yang tahu info,” kata pemenang juara Piala Dunia 2014 itu.

Casemiro dijangka membarisi kesebelasan utama Manchester United buat julung kali dalam perlawanan bertemu Leicester City di Stadium King Power awal pagi Jumaat.

Author

Media Variasi

View all posts

View all posts


WHO terputus komunikasi dengan Hospital Al-Shifa di Gaza

KETUA Pengarah Pertubuhan Kesihatan Sedunia (WHO), Dr. Tedros Adhanom Ghebreyesus berkata pada pagi Ahad bahawa organisasi itu telah kehilangan komunikasi dengan orang hubungannya di Hospital Al-Shifa di Genting Gaza.

“WHO telah terputus hubungan dengan pusat tumpuannya di Hospital Al-Shifa di Gaza, di tengah-tengah laporan mengerikan hospital itu menghadapi serangan berulang,” kata Tedros di X.

“Terdapat laporan bahawa sebahagian daripada mereka yang melarikan diri dari hospital telah ditembak, cedera, atau terbunuh. Laporan terkini mengatakan hospital itu dikelilingi oleh kereta kebal,” tambahnya.

Sambil menyatakan kebimbangan mengenai keselamatan pekerja kesihatan dan pesakit, termasuk bayi yang mendapat sokongan nyawa, beliau menggesa gencatan senjata kemanusiaan segera di kawasan enklaf itu sebagai “satu-satunya cara untuk menyelamatkan nyawa dan mengurangkan tahap penderitaan yang mengerikan.”

“WHO juga menyeru agar pemindahan perubatan yang mampan, teratur, tanpa halangan dan selamat bagi pesakit yang cedera kritikal dan sakit. Semua tebusan mesti menerima rawatan perubatan yang sewajarnya dan dibebaskan tanpa syarat.”

Tentera Israel mengebom Hospital Al-Shifa di Gaza sekali lagi pada Sabtu, kali ini menyasarkan Unit Rawatan Rapi (ICU), mencederakan beberapa kakitangan yang bertugas dan menyebabkan beberapa pesakit bayi berisiko maut akibat kekurangan oksigen selepas bekalan elektrik terputus.

Menteri Kesihatan Palestin Mai al-Kaila berkata bahawa 39 bayi dalam rawatan rapi di Hospital Al-Shifa berada dalam “keadaan yang mengancam nyawa kerana kekurangan oksigen.”

Beliau berkata bahawa 20 daripada 35 hospital di Gaza telah tidak beroperasi sejak 7 Oktober kerana serangan Israel dan kekurangan bahan api.

Israel telah melancarkan serangan udara dan darat tanpa henti ke atas Genting Gaza – termasuk hospital, kediaman dan rumah ibadat – sejak serangan rentas sempadan oleh kumpulan pejuang Palestin Hamas pada 7 Oktober.

Sekurang-kurangnya 11,078 rakyat Palestin telah terbunuh, termasuk 4,506 kanak-kanak dan 3,027 wanita. Angka kematian Israel adalah sekitar 1,200, menurut angka rasmi. – Anadolu

Author

Taufik Asmady Abdul Aziz

View all posts

View all posts


Mangsa keldai akaun dipaksa mengaku salah

CHERAS: Mangsa ‘keldai akaun’ yang sebelum ini mendakwa dia bukan pelaku jenayah ‘scammer’ pinjaman mudah, mendedahkan dia didesak mengaku bersalah terhadap tuduhan yang tidak dilakukannya.

Individu itu, Mohd Ezanee Mohd Fauzi, 39, mendakwa dia dinasihatkan Pegawai Penyiasat (IO) polis untuk mengaku salah mengikut akta dikenakan iaitu Seksyen 411 Kanun Keseksaan yang membawa hukuman penjara lima tahun atau denda atau kedua-duanya sekali.

“Saya buat laporan polis (nama disyaki terlibat dalam penipuan pinjaman), tapi tak diambil sebarang tindakan sehingga 2022, saya dipanggil Ibu Pejabat Polis Daerah (IPD) Batu Pahat untuk beri keterangan.

“Di sana, saya dipaksa mengaku bersalah walaupun saya tidak mengaku bersalah. Tindakan pada saya keras yang mana saya tidak buat (melakukan perbuatan) dalam Seksyen 411.

“Seperti yang dijanjikan asal oleh IO dalam kes saya hanya dikenakan mengikut Seksyen 29(1) bagi kesalahan kecil dengan denda RM1,000 dan tiada rekod,” katanya kepada MEDIA VARIASI.

Justeru, beliau berasa aneh kerana sehingga kini tiada apa-apa tindakan berdasarkan laporan polis yang dibuatnya.

“Cuma saya nak nasihatkan di luar sana, jangan terjebak dalam pinjaman dalam media sosial.

“Persoalan saya hanya, kenapa pihak bertanggungjawab untuk selesaikan kes saya tidak ambil apa-apa tindakan terhadap scammer, kenapa orang seperti saya dijadikan mangsa untuk penuhi KPI mereka (polis),” katanya ketika ditemui di sini.

MEDIA VARIASI sebelum ini melaporkan, hidup Mohd Ezanee Mohd Fauzi, terbeban apabila dihantui ‘hukuman’ penjara akibat pinjaman mudah yang tidak wujud tiga tahun lalu itu selepas terjebak pinjaman mudah di dalam talian.

Anehnya, dia didakwa bersalah ketika berada di Kuala Lumpur sedangkan kad ATM digunakan oleh scammer untuk mengeluarkan wang berkenaan di Pulau Pinang pada tarikh dan masa sama.

Ibarat orang lain makan nangka, orang lain terkena getah, Mohd Ezanee kini berdepan tuduhan mahkamah memiliki harta curi yang boleh dihukum mengikut Seksyen 411 Kanun Keseksaan.

Author

Fhatihah Zakinan

View all posts

View all posts


Syed Ibrahim santuni pengundi di pasar borong, rakyat doakan kemenangan BN di Puchong

SERI KEMBANGAN: Hari ini merupakan hari terakhir buat seluruh calon berkempen bagi Pilihan Raya Umum ke-15 (PRU15) kerana esok, 19 November, bakal menjadi hari penentuan buat rakyat memilih pemimpin baharu untuk mentadbir negara.

Calon Barisan Nasional Parlimen Puchong, Datuk Seri Syed Ibrahim Kader turut mengambil kesempatan di saat-saat akhir ini dengan menyantuni para pengundi di pasar borong Selangor, Putra Permai, pagi tadi.

Kehadiran beliau di pasar berkenaan disambut baik oleh para peniaga dan pembeli sekali gus memeriahkan lagi suasana jual beli.

Dalam pada itu, Syed Ibrahim turut meluangkan waktu beramah mesra dengan peniaga bagi mengetahui masalah-masalah yang dihadapi mereka.

Malah, warga Puchong yang ditemui beliau turut berharap Syed Ibrahim dapat membawa perubahan yang terbaik buat kawasan berkenaan.

Author

Diyana Rahip

View all posts

View all posts


Kemunculan tiga burung kenyalang di bangunan SUPP bawa ‘petanda’ buat GPS?

MIRI: Kemunculan tiga ekor burung kenyalang yang hinggap di bangunan Parti Rakyat Bersatu Sarawak (SUPP) cawangan Senandin Miri baru-baru ini menarik perhatian warga maya khususnya buat masyarakat di negeri berkenaan.

Perkara itu juga mencuri tumpuan Menteri Pengangkutan Sarawak, Datuk Seri Lee Kim Shin yang pada ketika itu turut berada di lokasi kejadian kira-kira sekitar jam 2 petang Rabu.

Menurut Lee, tiga ekor burung kenyalang itu dilihat bukan hanya terbang berlegar-legar di atas bangunan SUPP cawangan Senadin itu yang dicat dengan warna kuning terang, malah, hingap dan bersantai selama 30 minit sebelum beredar.

“Kalau menurut kepercayaan masyarakat setempat, kehadiran burung kenyalang ke rumah, premis atau rumah panjang akan membawa keberuntungan,” jelasnya seperti dilapor Borneo Network.

Kepercayaan itu dilihat selari dengan kepercayaan masyarakat etnik Dayak di Sarawak dimana etnik berkenaan percaya bahawa burung kenyalang atau nama saintifiknya ‘Buceros Rhinoceros’, dianggap burung suci dan boleh membawa tuah.

Author

Diyana Rahip

View all posts

View all posts


KPLB sedia ‘perahu’ hadapi peralihan monsun

PUTRAJAYA: Perahu sudah di tangan, perahu sudah di air, bermaksud sudah siap sedia segala keperluan bagi melakukan pekerjaan.

Bertepatan dengan usaha Kementerian Pembangunan Luar Bandar (KPLB), semua agensi di bawah kementerian berkenaan sudah bersiap sedia menghadapi peralihan monsun.

Agensi yang terlibat menguruskan bencana banjir sebelum ini antaranya Jabatan Kemajuan Orang Asli (JAKOA), Lembaga Kemajuan Wilayah Pulau Pinang (PERDA), Lembaga Kemajuan Wilayah Kedah (KEDA), Lembaga Kemajuan Johor Tenggara (KEJORA), Lembaga Kemajuan Terengganu Tengah (KETENGAH) dan Lembaga Kemajuan Wilayah Kelantan Selatan (KESEDAR).

Menterinya, Datuk Seri Mahdzir Khalid, berkata semua agensi di bawah KPLB sudah pun mempunyai pengalaman dalam pengurusan bencana banjir sebelum ini.

Katanya, ia sebagai langkah persediaan menghadapi fasa peralihan monsun yang akan bermula pertengahan September sehingga November depan.

“Kita bersedia ke arah itu (banjir) kalau nak ada perahu, berapa perahu, kalau nak ada makanan nak cari kedai mana nak sediakan makanan.

“Jangan dah banjir baru hendak cari, baru nak sign kontrak, baru beli beras dan sebagainya, kedai mana semua dah sedia,” katanya.

Beliau berkata demikian pada sidang media selepas menghadiri Majlis Penyampaian Watikah Pelantikan Jawatankuasa Pembangunan dan Keselamatan Kampung Persekutuan (JPKKP) Negeri Selangor di sini.

Pada majlis berkenaan, Mahdzir menyampai watikah pelantikan kepada 212 Pengerusi JPKKP Negeri Selangor bagi sesi lantikan 2022-2023.

Majlis turut dihadiri, Menteri Pembangunan Usahawan dan Koperasi yang juga Pengerusi Badan Perhubungan UMNO Selangor, Tan Sri Noh Omar dan Ketua Setiausaha KPLB, Datuk Ramlan Harun.

Mengulas lanjut, Mahdzir berkata, KPLB turut mengeluarkan prosedur operasi standard (SOP) kepada semua agensi berkaitan sebagai langkah awal memastikan persediaan berjalan lancar.

“Datuk KSU (Ketua Setiausaha) Ramlan Harun pagi tadi telah menghadiri Mesyuarat Jawatankuasa Pengurusan Bencana Pusat (JPBP) yang dipengerusikan Perdana Menteri, jadi kita dah bersedia dengan pelbagai persiapan rapi,” katanya.

Musim Monsun Timur Laut dijangka bermula pada November ini hingga Mac 2023.

Author

Fhatihah Zakinan

View all posts

View all posts